ИнтерФУТБОЛ :: Ўзингни бос, Фостер...\nЎзингни бос, Фостер...\n«Уотфорд» дарвозабони Бен Фостер You Tube тармоғига ўз ўйинидан олинган лавҳаларни жойлаштириш асносида катта аудитория йиғмоқда. Бироқ Чемпионшип раҳбарияти голкиперни ҳуқуқ бўйича қоидани бузаётганликда айблаб, унинг шахсий каналини ёпиб қўйиши ҳеч гап эмас.\nБен Фостер сентябрь ойи охирида You Tube тармоғида шахсий каналини очди. Қарангки, «Уотфорд» дарвозабони атиги 1 ой ичида деярли 100 минг обуначи йиғди. Энг асосий факт - кипер томонидан қўйилган 12та видеолавҳа жами миллион мартадан кўпроқ томоша қилинди. Фостер каналининг асосий ютуғи - бу GoPro камераси. У блогнинг биринчи қисмида ўйинга қандай тайёрланаётганини кўрсатади: турли машқлар, сакраш ва ҳоказо. Фостер шундан кейин камерани дарвозага ўрнатади ва Чемпионшип ўйинларидаги энг ёрқин лаҳзалар автоматик тарзда ёзилади: «сейв»лар, голлар, ҳимоячиларга аталган қўпол даккилар... Мисол учун, Фостер камерасига ёзилган лавҳалардан бирида рақиб футболчисининг ўз жамоадошини «худбин пасткаш» қабилида «сийлагани» яққол эшитилган.\nТўғри, Фостернинг бу иши Англия футбол лигасининг 76,1-қоидасига зид. Унда қайд этилишича, ўйин видеоёзувидан клублар бемалол фойдаланиш мумкин, аммо футболчилар бундай ҳуқуққа эга эмаслар. «Лига томонидан ўтказилаётган ҳар қандай ўйиндан олинган аудио ва визуал кадрлар махсус ёзма рухсатсиз телевидениеда трансляция қилинмаслиги, интернетда кўрсатилмаслиги керак», - деб ёзилган ўша бандда. Фостер эса рухсат олиш учун лигага мурожаат қилмаган. Унинг фикрича, шахсий канали воситасида фақат Чемпионшип довруғини оширмоқда, холос. Фостер ўз қарашини дадил айтмоқда: «Энди лига раҳбарияти билан алоқа ўрнатишимга тўғри келади, шекилли. Умид қиламанки, раҳбарият каналимни ёпишга уринмайди. Бундан нима маъни бор, сира тушунмаяпман. Ахир фақат Чемпионшипнинг оммалашувига ҳисса қўшяпман. Боз устига, айни пайт ўйинлар мухлисларсиз ўтаётган бўлса...».


Qalampir.uz | Омадли ва омадсиз инсонларнинг фарқи аниқланди\nОмадли ва омадсиз инсонларнинг фарқи аниқланди\nФойдали\t12 Июнь 14:35 3118\nҚизиқ: доим кутилувчи, аммо кутилмаганда келувчи меҳмон — омад. Ақлли инсонлар омадли бўлиш қийин деб қўл қовуштириб ўтирмайди. Сиз омадли ва омадсиз одамни фарқи нимада эканлигини биласизми? Англиялик олимлар буни аниқлади. Тадқиқот натижаси билан қуйида танишинг:\nЎтказилган тадқиқот давомида омадли инсонлар омадсиз инсонлардан юқори даражада фарқланиши аниқланди.Омадли инсонлар омадсизларга нисбатан кўпроқ табассум қилади ва кўзи орқали сизни эътиборингизни ушлаб туради.\nОмадсизлар эса эмоционал беқарорликка, хавотирга ва салбий ҳиссиётларга мойил бўлар экан. Шунинг учун улар қандайдир бир муаммо туфайли ҳаддан ташқари ташвишланади, натижасида имкониятларни қўлдан чиқаради.\nТадқиқот иштирокчиларига бир ой давомида бажариши лозим бўлган тавсиялар берилди. Улар қуйидагилар:\nБарча янги нарсаларга очиқ бўлинг, шунда сизда бахт келтирувчи чиптани тортиб олиш имконияти кўпроқ бўлади.\nКенгроқ фикрланг. Ўз мақсадингизга эришиш-эришмаслик борасида доим ташвишланиш туфайли сиз кўп имкониятларни қўлдан бой беришингиз мумкин.\nҲаётга ижобий тарзда ёндашинг. Ҳамма нарсанинг фақат салбий жиҳатларини кўриш керак эмас. Бундай кайфият сиздан ҳаётий кучингизни олиб қўяди. Нимадандир шикоят қилиш ўрнига, бундан ҳам ёмонроғи юз бермагани учун шукур қилинг.\nХаётингизга янгилик киритинг. Агар сиз ҳар куни бир хил одамлар билан мулоқотда бўлсангиз, бир хил таомни эсангиз, бир хил ишларни бажарсангиз бу сизни зириктиради. Шунинг учун, ўз ҳаётингизни хилма-хиллаштиришга ҳаракат қилинг.\nТадқиқот иштирокчиларининг 80 фоизи бир ой ўтгач, бахтлироқ, ўз ҳаётларидан мамнунроқ ва асосийси, омадлироқ бўлганликларини таъкидлади.\n17 Сентябрь 10:27 15388\n17 Сентябрь 17:37 13900\n17 Сентябрь 19:44 11534\n16 Сентябрь 12:49 9234\n16 Сентябрь 10:33 8272


09:35 / 13.02.2018\nОлимлар аввал фақат ҳайвонларда учраган Thelazia gulosa чувалчанги (гельминтлар - чувалчанглар, гижжаларнинг бир тури) одамларга ҳам ўтиши мумкин эканини аниқлашди. Бу ҳақда Live Science ёзмоқда.\nМақолада америкалик 26 ёшли Эбби Бекли ҳақида ҳикоя қилинади, у 2016 йилда балиқ овлаш пайтида ўз кўзида узунлиги 1,3 сантиметр бўлган шаффоф чувалчангни топган. Қиз бир ҳафта давомида бош оғриқлари ҳамда асабийлик кузатилганидан сўнг шифохонага мурожаат этади. Тиббиёт ходимлари 20 кун давомида унинг кўзидаги шиллиқ пардадан 14 та Thelazia’ни чиқариб олишди.\nAn Oregon woman had 14 worms removed from her left eye. https://t.co/dGJcSMzCgE\n— Science News (@ScienceNews) February 13, 2018\nМақолада таъкидланишича, бундай чувалчангларнинг инсон кўзида узоқ вақт бўлиши мугуз парда (кўзнинг энг устки тиниқ пардаси)нинг зарарланиши ва кўзи ожизликка олиб келади. Бироқ, Эбби Беклида паразитлар олиб ташланганидан кейин ёқимсиз ҳолатлар дарҳол йўқолган. Шу билан бирга, кўз жароҳатлари аниқланмади.\nКейинчалик АҚШ касалликларни назорат қилиш ва профилактикаси бўйича маркази мутахассисларининг аниқлашича, чувалчанглар Thelazia gulosa турига тегишли бўлиб, у аввал фақат мушуклар, итлар, тулкилар ва йирик шохли қорамолда учраган. Тадқиқотчилар тахминича, паразитлар қизнинг кўзига Musca autumnalis пашшалари туфайли кириб қолган.\nЭрон президенти АҚШнинг яккаланиб қолаётгани ҳақида фикр билдирди


ВИДЕО: Atlas роботининг ақл бовар қилмас трюкларини томоша қилинг! - Terabayt.Uz\nКейинги йилларда роботсозлик анча ривожланиб, бу қурилмаларнинг меҳнатидан ҳам фойдаланиш йўлга қўйилган. Жумладан, роботлар мактабда муаллимлик, банкда коллекторлик қилишаётгани, уй таъмирлаши, океандан сузиб ўтгани, балиқларни эргаштиргани ва бошқалар ҳақида ёзганмиз.\nЎҚИНГ: Қотил-роботлар одамларга ўз қарорини тушунтиради\nBoston Dynamics компанияси яратган Atlas номли робот эса худди спортчилардек трюкларни бажариши билан кишиларни ҳайратга солади. Жумладан, у югуриб кетаётиб, тўнка устидан сакраб ўтаётгани, тезлигини пасайтирмаган ҳолда зиналардан чиқаётгани акс этган видеони интернетга жойлашди.\nМана, ўзингиз кўриб завқланинг:\nГувоҳи бўлаётганингиздек, зинанинг 40 сантиметрлик поғоналаридан чиқаётиб ҳам Atlas югуриш темпини туширмайди. Танасининг оғирлигини навбатма-навбат оёқларига солган ҳолда зинадан бемалол кўтарилади.\nBoston Dynamics вакилларининг таъкидлашларича, сакраш ҳаракатларини амалга ошириш учун у бутун танасини, жумладан қўллари ва гавдасини ҳам ишга солади. Бу эса тирик жонзотларга хос, онгли равишда амалга ошириладиган ҳаракатлардандир.\nЎҚИНГ: Ўргимчак-роботлар: уларни сиз пайқамайсиз ҳам\n#хабарлар #янги технологиялар #роботлар


Янгиликлар, хабарлар, ахборотлар » "Табиат ва хаёт" газетаси тахририяти расмий веб-сайти\nБахтимиз қомуси пойдевори\nФарҳод Эрназаров Навоий вилоят Кенгаши депутати\n“Конституция ва қонун устуворлиги – фаровон ҳаёт гарови” деган тушунча фуқароларимизнинг онги ва қалбида чуқур ўрин эгаллаши ҳамда ижтимоий эҳтиёжга айланиши лозим”.\nШавкат МИРЗИЁЕВ Ўзбекистон Республикаси Президенти\nБизнинг жамиятимизда яшаб фаолият юритаётган ҳар бир касб эгаси ҳуқуқ ва эркинларимизни кафолатлаб берувчи Ўзбекистон Конституциясига муҳим бир ҳужжат сифатида қарайди.Бизнингфаравон жамиятда эркин ҳаёт кечириб яшашимиз учун барча шарт-шароитлар яратилган. Ҳуқуқ ва бурч, эркинликларимиз ушбу қомусимиз орқали ҳимояланган.\nЎзбекистон мустақил бўлгандан кейин 1992 йил 8 декабрда ўзининг жаҳон андозаларига мос келадиган Конституциясини қабул қилди. Унинг асосий мақсади ҳам инсон ҳуқуқ ва эркинликларини ҳимоя қилишдан иборатдир. Конституциямиз 6 бўлим, 26 боб, 128 моддадан иборат.\nЎзбекистон Республикаси Конституциясининг\n4-моддасида “. Ўзбекистон Республикасининг давлат тили ўзбек тилидир.Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таъминлайди, уларнинг ривожланиши учун шароит яратади.”деб ёзиб қўйилган. Бу моддани билмайдиган фуқаро бўлмаса керак. Бугун юртимизда турли миллат ва элат вакиллари меҳнат жамоалари меҳнат қилишмоқда, ёшлар таълим олишмоқда. Давлат тили ўзбек тили деб белгиланган бўлса ҳам бошқа миллат вакилларининг эркинликлари чеклаб қўйилмаган. Ўзбекистон Конституциясининг бир неча моддаларида эътиқод эркинлигига алоҳида тўхталиб ўтилган .\nИнсон ва фуқароларнинг асосий ҳуқуқлари, эркинлари ва бурчлари 2-бўлимда ўз ифодасини топган бўлса, ёки Конституциямиздаги, шахсий ҳуқуқ ва эркинликлар 7-бобда мустаҳкамлаб қўйилган. Сиёсий ҳуқуқларимиз ҳақидаги бобда “Ўзбекистон Республикасининг фуқаролари жамият ва давлат ишларини бошқаришда бевосита ҳамда ўз вакиллари орқали иштирок этиш ҳуқуқига эгадирлар.\nБугун ҳар бир фуқаро ижтимоий жиҳатдан фаол, ўзи танлаган сиёсий партияга аъзо бўлган, ёки жамоат манфаатларини ифодалайдиган оммавий-сиёсий тадбирларда иштирок этади,шунингдек қонуннинг 35-моддаси “ Ҳар бир шахс бевосита ўзи ва бошқалар билан биргаликда ваколатли давлат органларига, муассасаларига ёки халқ вакилларига ариза, таклиф ва шикоятлар билан мурожаат қилиш ҳуқуқига эга”даги ҳуқуқдан барчамиз бирдек фойдаланиб келаяпмиз.\n36-моддада қайд этилганидек “Ҳар бир шахс меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқига эгадир”. Бу ҳуқуқларимиз ҳеч биримизга чекланмаган.\nБизнинг ишлаш вақтимиз, дам олиш соат ва кунларимиз, байрамлардан олдинги кун иш вақтининг бир соат қисқартирилиши ҳаммаси Бош Қомусимизда ўз ифодасини топган.\nКонституцияда яна биз бажаришга мажбур бўлган бурчларимиз ҳам бор. 48-моддада “Фуқаролар Конституция ва қонунларга риоя этишга, бошқа кишиларнинг ҳуқуқлари эркинликлари, шаъни ва қадр-қимматини ҳурмат қилишга мажбурдирлар” деб ёзиб қўйилган.\nЮртимиз ҳудудларидаги маданий меросларимиз давлат муҳофазасида, уларни асрашимиз, авайлашимиз зарур Табиатга, атроф-муҳитга бўлган муносабатга эҳтиёткорона бўлишимиз, агар унга зарар етказсак Ўзбекистон Республикаси Маъмурий жавобгарлик ва Жиноят Кодексида жавобгарлик чоралари белгилаб қўйилган.\nШунингдек Оила жамиятнинг асосий бўғини у жамият ва давлат ҳимоясида эканлиги 63-66 моддаларда қайд этилган.\n4-бўлим да Маъмурий-ҳудудий ва давлат тузилиши: Республика ҳудудининг маъмурий бўлиниши, Қорақалпоғистон Республикаси тўғрисида маълумотлар мавжуд бўлса, 5-бўлим- Давлат ҳокимиятининг ташкил этилиши ҳақида бўлиб: ҳокимиятнинг учга бўлиниш принципи, Президент, Олий Мажлис, Вазирлар Маҳкамаси, Суд ҳокимияти, маҳаллий ҳокимликлар, Прокуратура органлари ваколатлари ҳамда вазифалари, мудофаа ва молия тизимига бағишланган.6-бўлимда эса - Конституцияга ўзгартириш киритиш тартиби хусусида белгилаб қўйилган.\nДунёда Конституцияга эга бўлмасдан, турли қонунлар мажмуаси Асосий Қонун вазифасини ўтайдиган давлатлар ҳам мавжуд. Аммо бизнинг юртимиз мустақиллика эришганидан кейин барча ҳуқуқий меъёрларга мос келадиган бахтимиз қомуси бўлмиш Ўзбекистон Республикаси Конституциясини қабул қилди. Мана 28 йилдирки, Конституцияни асосий қонун ва бош ҳуқуқий ҳужжат сифатида эътироф этиб келаяпмиз.\nЖонажон юртимизда фуқароларнинг барча ҳақ-ҳуқуқлари тўла таъминланган. Конституция юртимиздаги тинчлик, барқарорлик ҳуқуқий давлатни ривожлантириш, фуқароларнинг яшаш шароитларини яхшилашнинг асосий кафолатларидан бири бўлиб хизмат қилмоқда, ҳаётимиздаги ижтимоий муносабатларни ечиб бермоқда.\nБиз фуқаролар Конституциямизни ва унинг асосида қабул қилинган, ҳаётимизга тадбиқ этилаётган қонунларимизни ишлашини таъминлашда иштирок этишимиз ва бу қонунларни ҳимоя қилишни билишимиз лозим. Чунки Конституциямиз бахтимиз қомусининг пойдеворидир.\nСанаси: 7-12-2020, 13:59;\nХабарларингиз бор юртимизда айни кунларда «Янги Ўзбекистон – янгича дунёқараш» ғояси остида жойларда жуда кўп тадбирлар ўтказилаяти. Бугунги кунда тарғибот гуруҳлари жойларга чиққан ҳолда аҳолини юртимизда ва дунёда бўлаётган сиёсий, ижтимоий-иқтисодий вазиятдан хабардор қилиш, мамлакатимизда амалга оширилаётган кенг қамровли ислоҳотларнинг мазмун-моҳияти ва аҳамиятини кенг жамоатчиликка етказиш, халқимизга хос азалий қадриятларни аҳоли орасида тарғиб қилиш, бунда ҳар бир туман ва шаҳарнинг ўзига хос хусусиятлари, аҳолининг ёш тоифаси, оилалар таркибини инобатга олиш зарурлиги белгиланган ва шу асосда жойларда иш олиб борилаяпти.\nМана шундай учрашувларда сиёсатчилар, маънавият тарғиботчилари, олимлар, ёзувчи ва шоирлар, санъаткорлар, таниқли спортчилар ҳамда кенг жамоатчилик вакиллари иштирок этмоқда. Навоий шаҳар Кенгаши депутати Амриддин Азимовнинг ташаббуси билан депутатлар Азиз Рустамов ва Шоҳруҳ Шариповлар иштирокида сенатор Д.Адизова етакчилик қилаётган меҳрибонлик уйи юқори синф битирувчи -тарбияланувчилари билан бир пиёла чой устида суҳбат ташкил қилинди.Суҳбат асосан савоб-жавоб тарзида ўтди. Тарбияланувчилар келажакдаги орзулари, унга эришиш учун намунали хулқ ва аъло баҳоларда ўқишлари билан тайёргарлик кўраётганлари, улар учун мавжуд бўлган муаммолар, улар ечими юзасидан ўз фикр мулоҳазаларини билдирдилар.Ўз навбатида депутатлар пандемия шароитида ўқиш, ўрганиш даражасини яхшилаш ҳар бир тарбияланувчининг ўзига боғлиқлиги, яхши ўқиган тарбияланувчилар мактабни битириб ўзлари танлаган йўналишлари бўйича ўқишларга киришлари учун барча шарт-шароитлар яратилганини ва бу учун ўқувчиларнинг ўзларини ҳаракат қилишлари зарурлиги уқтирилди.\nСуҳбат сўнггида бир гуруҳ намуна кўрсатган тарбияланувчи -ўқувчилар шаҳар Кенгаши депутатларининг миннатдорчилигига ва совғаларига эга бўлдилар.\nСанаси: 27-11-2020, 16:09;\nНовосибирскдаги «Цитология ва генетика институти» Федерал илмий тадқиқот маркази филиали олимлари Сибир ўсимликларни етиштириш ва селекция илмий-тадқиқот институти билан биргаликда янги навдаги оқ бодрингни яратдилар. Селекция, уруғчилик ва сабзавот ва картошкани етиштириш технологияси институти лабораториясининг бошлиғи Татьяна Штайнертнинг журналистларга берган хабарида анъанавий насчилик усулидан фойдаланган ҳолда бу янги навни яратиш учун 15 йил керак бўлди.Бу борадаги селекция ишлари ўтган йил ниҳоясига етказилган.\nУнинг айтишича, дастлабки оқ бодрингнинг териси қўпол ва таъми аччиқ эди. « Оқ бодринг мағизини кесганда у оқ-сариқ (крем) рангли бўлиб, таркибида каротин моддаси бор. Оддий бодрингда эса каратиноидлар нолни ташкил қилади. Албатта, (оқ бодринг-ИФ) ни сабзига ҳам,сариқ помидорга ҳам тенглаштириб бўлмасада, лекин уни 100 граммини таркибида 2,5- 3 мг ҳўл модда бор» , дейди Штайнерт хонум.\nБундан ташқари, оқ бодринг таркибида жуда ҳам осон ўзлаштириладиган йод мавжуд бўлиб, бу Новосибирск каби йод танқис бўлган ҳудуд учун жуда ҳам муҳимдир. Штайнертнинг фикрича, «Функционал овқатланиш тизимида оқ бодрингни истеъмол қилиш жуда керакли ва зарурдир». У инсон иммунитетини ошириб, ҳужайра мембраналарини емирилишидан ҳимоя қилиб, модда алмашинувини нормаллаштиради. У яна оқ бодрингдан тузлама тайёрлаш учун жуда яхши маҳсулот эканини қайд қилган.Оқ бодрингнинг навини аниқлаш учун жорий ёки келаси йилда давлат синовларига топширилиши мўлжалланмоқда.Бу нав "Белая красота"деб номланади, экан.\nСанаси: 23-09-2020, 15:21;\n19-сентябр “Бутунжаҳон тозалик куни” муносабати билан Ўзбекистон Экологик партияси Навоий вилоят Кенгаши ташаббуси билан Кармана туман Мир Саид Баҳром мақбарасида, тумандаги ногиронлиги бўлган фуқаролар хонаданларида ҳашар ўтказилди.\nСанаси: 19-09-2020, 15:16;\n"ТАБИАТ ВА ҲАЁТ" ГАЗЕТАСИНИНГ ЯНГИ СОНИ\nСанаси: 6-09-2020, 12:23;\nЗИДДИЯТЛАР, ҚАДРИЯТЛАР, ТААССУРОТЛАР...\nЖурналистларни қайта тайёрлаш маркази Европа Иттифоқининг “ОАВнинг жамиятда хавфсизлик ва барқарорликни таъминлашдаги роли” лойиҳаси доирасида журналистлар ва ахборот хизмати ходимлари, шунингдек фуқаролик жамияти институтларининг вакиллари учун “Зиддиятли вазиятларда журналистика” мавзусида семинар-тренингларни ўтказиб келмоқда.\nПрезидентимизнинг 2017 йил 7 февралдаги Фармони билан тасдиқланган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси мамлакатнинг давлат ва жамият ривожланиши истиқболини стратегик режалаштириш тизимига сифат жиҳатдан янги ёндашувларни бошлаб берди. Стратегиянинг бешинчи, яъни хавфсизлик, миллатлараро тотувлик ва диний бағрикенгликни таъминлаш, шунингдек, ташқи сиёсат соҳасидаги йўналишида “...терроризм, экстремизм ва ахборот таҳдидларига қарши курашиш” белгилаб қўйилган. ХХ ва ХХI асрларда дунёда турли хил зиддиятларнинг кучайиши мазкур муаммога сиёсатшунослар, журналистлар, социологлар, ҳуқуқшуносларнинг қизиқишини кучайтирди. Зиддиятлар инсоният жамиятидаги туб ўзгаришлар, манфаатлар тўқнашуви, мақсадларнинг бир бирига мос келмаслиги оқибатида юзага чиқиб, афсуски ўз ортидан кўплаб қурбонларни қолдирмоқда. Агар илгарилари зиддиятларни бартараф этиш борасида гап кетган бўлса, ҳозирда уларни бошқариш ҳақида сўз юритилмоқда. Бу борада муваффақиятга эришишда мавжуд билимларни тизимлаштириш ва ёндашувларни бойитиш, фуқароларнинг зиддиятлар борасидаги хабардорлигини ошириш зарурати туғилади. Зиддиятларнинг моҳиятини очиш, фуқароларга ижтимоий зиддиятнинг мазмунини тушунтириб бериш, керак бўлса, зиддиятга борган инсонлар, гуруҳларни яраштириш учун медиация фаолиятини олиб боришда оммавий ахборот воситалари ва фуқаролик жамияти институтлари вакилларининг роли катта.\nНавоий вилоят журналистлари учун 17-19 август кунлари ZOOM орқали ўтказилган онлайн тренингда журналистлар ва блогерлар бугунги замонавий дунёда турли хил низолар, хусусан терроризм, зўравон ва диний экстремизмнинг кучайиши оқибатида юзага келаётган зиддиятли ҳолатларда журналист ҳамда фуқаролиук фаолининг фаолияти, унинг халқаро ва миллий майдондаги ҳуқуқий ҳимояси, қадриятларнинг журналистлар ва зиддиятлар тарафдорларига таъсири, зиддиятли ахборот ва унинг шакллари, интернет ОАВда зиддиятларни ёритиш, гуманитар ахборотни тарқатишда ОАВнинг роли, ёлғон ахборотни текшириш усуллари каби масалаларни интерактив тарзда ўзлаштириб, бу борадаги салоҳиятларини оширдилар Тренерлар Наргис Қосимова ва Муҳайё Саидоваларнинг ҳар бир маърузаси семинар-тренинг иштирокчиларида катта таассурот қолдирди. Медиация нима эканлиги ҳақидаги керакли маълумотлардан хабардор бўлишингиз учун бу мавзуни батафсил ёритишни лозим топдик. Бу мавзудаги материалларнинг давоми бор...\nМедиация — инглиз тилидан таржима қилинганда “воситачилик” маъносини англатади. У келиб чиққан низони тарафларнинг ўзаро мақбул қарорга эришиш мақсадидаги ихтиёрий розилиги асосида, холис бўлган шахс, яъни медиатор кўмагида ҳал қилиш усулидир. Бугунги кунда Ўзбекистонда медиацияга ўхшаш яраштирув процедуралари турли низоларни ҳал этишда қўлланиб келинади. Жумладан, фуқароларнинг ўзини ўзи бошқариш органлари томонидан низолашаётган тарафларни, хусусан, қўшнилар ўртасидаги низоларни, оилавий низоларни яраштириш фаолиятини ҳам медиациянинг бир шакли сифатида кўриш мумкин. Жамиятимизда аввалдан маҳалла раислари қўшнилар, оила аъзолари, эр-хотин ўртасидаги низоларни ҳал этиш вазифасини, яъни медиатор вазифасини бажаришган.\nМедиациянинг назарий талқини: келиб чиққан низони тарафларнинг ўзаро мақбул қарорга эришиш мақсадидаги ихтиёрий розилиги асосида учинчи шахс кўмагида ҳал қилиш усули медиация ҳисобланади.\nМедиациянинг ҳуқуқий асослари ва принциплари\n2018 йил 3 июлда Ўзбекистон Республикасининг “Медиация тўғрисида”ги қонуни қабул қилинди. Ушбу қонун билан фуқаролик ҳуқуқий муносабатлар, шу жумладан тадбиркорлик фаолиятини амалга ошириш муносабати билан келиб чиқадиган низолар, шунингдек якка меҳнат низолари ва оилавий ҳуқуқий муносабатлардан келиб чиқадиган низолар агар қонунда бошқача қоида назарда тутилмаган бўлса, тарафларнинг медиацияни қўллаш билан боғлиқ муносабатларга нисбатан, агар қонунда бошқача қоида назарда тутилмаган бўлса тарафларнинг хоҳиш-истаги асосида, суддан ташқари тартибда, низони суд тартибида кўриш жараёнида, суд ҳужжатини қабул қилиш учун суд алоҳида хонага (маслаҳатхонага) киргунига қадар, шунингдек суд ҳужжатлари ва бошқа органлар ҳужжатларини ижро этиш жараёнида медиация тартиб-таомили қўлланилиши белгиланди.\nМедиация – келиб чиққан низони тарафлар ўзаро мақбул қарорга эришиши учун уларнинг ихтиёрий розилиги асосида медиатор кўмагида ҳал қилиш усули. Қабул қилинган ҳужжатга асосан у низоларнинг 3 та тоифаси бўйича амалга оширилиши мумкин:\n• фуқаролик ҳуқуқий муносабатлардан, шу жумладан тадбиркорлик фаолиятини амалга ошириш муносабати билан келиб чиқадиган низолар;\n• якка меҳнат низолари;\n• оилавий ҳуқуқий муносабатлардан келиб чиқадиган низолар.\nУмуман олганда, медиация - баҳс-мунозараларни учинчи бетараф томон иштирокида тартибга солишга доир ҳуқуқий технология. Ушбу йўналиш ўзининг маълум бир шартлари ва тамойилларига эга. Масалан:\nтомонларнинг тенг ҳуқуқлилиги;\nМедиация қачон қўлланилади? Медиация суддан ташқари тартибда, баҳс-мунозарани суд тартибида кўриб чиқиш жараёнида, суднинг қарор чиқариш учун зални тарк этишидан олдин. Агар гап Ҳакамлик суди ҳақида кетаётган бўлса, шакл худди шундай бўлади.\nЁдингизда бўлсин: медиацияда иштирок этиш факти айбга иқрор бўлишнинг исботи ҳисобланмайди!\nМедиация иштирокчилари. Жараён иштирокчилари - томонлар ва медиатор. Томонлар шунингдек ҳам жисмоний, ҳам юридик шахслар бўлиши мумкин. Томонлар ҳам медиаторлар каби икки нафар ва ундан кўп бўлиши мумкин.\nМедиация жараёни қанча вақт олади? Қонунга мувофиқ жараён 30 кундан ортиқ давом этмайди. Бироқ зарурат туғилганда томонларнинг ўзаро келишуви асосида муддатни яна 1 кундан 30 кунгача узайтириш мумкин.\nМедиациянинг ижобий ва салбий томонлари. Жараён - мутлақо ихтиёрий ва келишув асосида. Томонлар воситачи ёрдамида барчасининг "+" ва "-"ларини ўйлаб кўриш имконига эга бўлишади. Сиз ўзингиз истаган натижага суд оворагарчиликларисиз эришишингиз мумкин. Ушбу технология деярли салбий жиҳатларга эга эмас. Медиацияни анъанавий суд жараёнига таққослаш мумкин, унда ҳам қайси томоннинг ҳуқуқий далили кўпроқ ва ишончли бўлса, медиатор ўша томонни ғолиб деб эълон қилади.\nҲозирги кунда ривожланган хорижий давлатлар ҳуқуқий тизимида низони судгача олиб бормасдан, муқобил йўл билан ҳал қилишга қаратилган медиация — яраштирув процедураси алоҳида аҳамият касб этмоқда. Ўзбекистонда ҳам чинакам бозор механизмларининг жорий қилиниши ва амалга оширилиши бозор муносабатларининг ҳар бир соҳасини тартибга солувчи зарур ҳуқуқий замин яратилишини талаб қилади.\nЎзбекистон Республикасининг “Медиация тўғрисида”ги қонуни муомалага медиацияга оид янги тушунчаларни олиб кириш билан бирга жамият ҳаётининг яна бир соҳасини ҳуқуқий жиҳатдан тартибга солишига қаратилган. Айни пайтда Ўзбекистон низоларни ҳал қилишнинг муқобил усули, медиациядан фойдаланишнинг дастлабки босқичларини ўтамоқда.\nҚонуннинг мақсади ҳам Ўзбекистонда низоларни тартибга солишнинг муқобил усулларини ривожлантириш учун ҳуқуқий шарт-шароитлар яратишдан, Ўзбекистон Республикасининг суд тизимига тушадиган иш ҳажмини камайтиришдан иборат.\nфуқаролик ҳуқуқий муносабатлардан, шу жумладан тадбиркорлик фаолиятини амалга ошириш муносабати билан келиб чиқадиган низоларга;\nякка меҳнат низоларига;\nоилавий ҳуқуқий муносабатлардан келиб чиқадиган низоларга медиацияни қўллаш билан боғлиқ муносабатларга нисбатан, агар қонунда бошқача қоида назарда тутилмаган бўлса, татбиқ этилади.\nҚонунда медиация, медиатор, медиатив келишув, медиация тартиб-таомилини амалга ошириш тўғрисидаги келишув, медиацияни қўллаш тўғрисидаги келишув каби асосий тушунчалар очиб берилган.\nҚонунга мувофиқ медиация махфийлик, ихтиёрийлик, тарафларнинг ҳамкорлиги ва тенг ҳуқуқлилиги, медиаторнинг мустақиллиги ва холислиги принциплари асосида амалга оширилиши назарда тутилган.\nҚонунда белгиланишича жисмоний шахслар ҳам, юридик шахслар ҳам медиация тарафлари бўлиши мумкин. Тарафлар медиацияда шахсан ёки ўз вакили орқали қонун ҳужжатларига мувофиқ иштирок этади.\nМедиация тарафларнинг хоҳиш-истаги асосида қўлланилади. Медиация судгача бўлган тартибда, низони суд тартибида кўриш жараёнида суд ҳужжатини қабул қилиш учун суд алоҳида хонага (маслаҳатхонага) киргунига қадар қўлланилиши мумкин.\nМедиация тартиб-таомилини амалга ошириш натижалари бўйича тарафлар келиб чиққан низо хусусида ўзаро мақбул қарорга эришган тақдирда, тарафлар ўртасида ёзма шаклда медиатив келишув тузилади.\nМедиатив келишув уни тузган тарафлар учун мажбурий кучга эга бўлиб, ушбу келишув унда назарда тутилган тартибда ҳамда муддатларда тарафлар томонидан ихтиёрий равишда бажарилади.\nМедиатив келишув бажарилмаган тақдирда, тарафлар ўз ҳуқуқларини ҳимоя қилиш учун судга мурожаат этишга ҳақли.\nМедиатив келишув бажарилмаслигининг оқибатлари тарафлар томонидан ушбу битимнинг ўзида белгилаб қўйилиши мумкин.\nХалқаро ва миллий тажрибада медиация масалалари\nХалқаро савдо-сотиқ ҳуқуқи бўйича иш олиб борувчи БМТ комиссияси томонидан медиация тўғрисидаги қонун моделини ишлаб чиққан. Мазкур ҳужжат халқаро тижорат низоларини бартараф этилиши юзасидан тузилган бўлишига қарамай, турли давлат ундан кенг кўламда, баъзи ҳолларда, ҳатто ички масалалар юзасидан ҳам фойдаланмоқдалар.\nШунингдек, медиаторлар фаолиятини мувофиқлаштиришга қаратилган Евроиттифоқ ташкилотининг бир қатор ҳуқуқий ҳужжатлари мавжуд. Мазкур ҳужжатлар 30дан ортиқ Европа давлатларида фаолият юритиб келаётган тажрибали медиаторлар томонидан Еврокомиссия учун тузилган.\nМедиация институти бугун кунда АҚШ, Германия, Буюк Британия, Австрия, Япония, Хитой, Гонконг, Корея, Ҳиндистон каби жаҳоннинг кўпчилик мамлакатларида ташкил этилган ва муваффақиятли фаолият олиб бормоқда.\nХусусан, АҚШда бугунги кунда мазкур давлатнинг турли штатларида аввал мавжуд бўлган ва воситачилик фаолиятини тартибга солган 2 500 дан зиёд қонунни бирлаштирган медиация тўғрисида Ягона қонун амал қилмоқда. АҚШ тажрибаси шуниси билан қизиқки, мазкур давлатнинг ҳуқуқ тизими кўпчилик низоларни тарафлар судгача ихтиёрий равишда ҳал этишини таъминлашга қаратилган. Бундан ташқари, суд тартиб-таомиллари бошланган бўлса ҳам судья жараённи тўхтатиши ва томонларга низони медиатор ёрдамида ҳал этишни тавсия қилиши мумкин. Бу мамлакатда иқтисодиёт, сиёсат, бизнес соҳасидаги ҳеч бир жиддий музокара жараёни медиаторларсиз ўтмайди. АҚШда Мунозараларни ҳал қилишнинг миллий институти ташкил этилган бўлиб, у медиациянинг янги усулларини ишлаб чиқиш билан шуғулланади. Медиациянинг хусусий ва давлат хизматлари фаолият кўрсатади, медиация муаммоларини ёритиб берадиган журналлар (“Медиация бўйича ҳар чоракда нашр этиладиган журнал”) чоп этилади.\nБуюк Британияда медиация барча категориядаги суд ишларида қўлланилади. Пробация хизмати жабрланувчи ва айбланувчи ўртасида етказилган зарарни бартараф этиш лозимлигини тушунтириб воситачиликни амалга ошириши мумкин. Агар медиация жараёнида томонлар ўртасида келишувга эришилса ва шартнома имзоланса, ишни кўраётган судья буни жазони енгиллаштирувчи холат сифатида эътиборга олади. Натижада иккала томон ҳам манфаат кўради. Жумладан, жабрланувчи айбдорга жазо тайинлаш жараёнида бевосита қатнашган ҳолда, шартноманинг мажбурий шарти бўлган компенсация миқдорини ўзи белгилайди. Ўз навбатида айбдор ҳам ўзига нисбатан тайинланаётган жазонинг енгиллаштиришида манфаатдор бўлиб ҳисобланади.\nШунингдек, Буюк Британияда медиациянинг яна бир тури - полиция медиацияси ҳам мавжуд. Медиациянинг бу тури ҳам ҳуқуқий ва маъмурий жавобгарликка оид барча жараёнларда қўлланилади.\nБуюк Британияда бетараф воситачилар иштирокида яраштириш тартиб-таомили жуда оммабоп. Бу мамлакатда махсус телефон хизмати ҳам мавжуд бўлиб, унга мамлакатнинг исталган ҳудудидан қўнғироқ қилиш, низони таърифлаш, шунингдек медиаторликка ўзига маъқул номзодларни келтириш, талабларга мос келадиган мутахассислар рўйхати бўйича таклифлар олиш мумкин. Бунда суд ҳимоясига мурожаат қилинган тақдирда, агар тараф суд низоси доирасида суд томонидан таклиф этилган медиация тартиб-таомилидан фойдаланишдан воз кечган бўлса, унинг зиммасига низони кўриб чиқиш натижаларидан қатъи назар барча суд харажатлари юкланади.\nГерманияда медиация институти одил судлов тизими билан уйғун ҳолга келтирилган. Масалан, воситачи медиаторлар бевосита судларда иш олиб боради ва потенциал судлашувлар сонини анча камайтиради. Бунда Германияда медиация нафақат оилавий ишлар бўйича судларга, балки умумий юрисдикция судларига, маъмурий судларга ва бошқа судларга интеграция қилинган. Германиянинг кўпчилик ҳуқуқ мактабларида доимий медиация курси жорий этилган: юридик факультетни битирган ҳар ким медиация курсидан ўтади.\nЖаҳоннинг кам сонли мамлакатларида бўлгани каби Австрияда медиатор касби касблар номенклатурасига киритилган, медиаторларни тайёрлашни тартибга соладиган ва тайёрлашнинг муайян нормативларини белгилаб берадиган медиация тўғрисида федерал қонун амал қилади. Австрия қонун ҳужжатларида назарда тутилишича, суд жараёнида тузилган медиатив келишув суд томонидан эътироф этилади, шу билан бирга судгача медиация натижаси суд томонидан ҳимоя қилинмайди.\nРоссия Федерациясида медиация масалалари 2010 йилда қабул қилинган “Низоларни альтернатив тартибдаги воситачи (медиация тартибида) иштирокида мувофиқлаштириш тўғрисида”ги қонуни асосида амалга оширилади. Қонунга кўра, томонларнинг ихтиёрига кўра судгача ва суд жараёнларида медиация тартибида низолар бартараф этилиши мумкин. Бунда томонлар ўзларига қулай жой ва вақтни танлаб, низони бартараф этишга доир барча фикрларини баён этишлари, далилларни таҳлил қилишлари, ўз позицияларини баён этишлари мумкин. Қонунга мувофиқ медиация жараёни фуқаролик, тадбиркорлик ишлари, иқтисодий фаолият турларига оид ёки оилавий низоларда қўлланилади. Россияда медиация тартиби фақат томонларга тегишли бўлмаган учинчи шахсга тегишли масалалар юзасидан амалга оширилиши таъқиқланади. Қонун талабига кўра, медиация жараёни 60 кундан ортмаслиги керак.\nҚўшни Қозоғистонда Россиядан фарқли ўлароқ “Медиация тўғрисида”ги кенг кўламли қонун ҳужжати мавжуд бўлиб, у 2011 йил қабул қилинган. Мазкур қонун медиация жараёни қўлланилиши мумкин бўлган бар низо турларини қамраб олган. Медиация тартиби фақат томонларнинг бири юридик жиҳатдан давлат органи бўлсагина қўлланилмалиги назарда тутилган.\nХулоса қилиб айтганда, медиация медиаторнинг ихтиёрийлик, томонлар тенгҳуқуқлиги, конфеденциаллик, бетарафлик каби принципларга асосланади.\nСанаси: 24-08-2020, 12:49;


"Қимматли дурдоналар" китоби, Серка Каттаев\nДетские книги, Афоризмы, мудрость, мудрое изречение\nТопишмоқлар муҳим тарбиявий аҳамиятга эга. Айниқса, болаларнинг фикрлаш қобилиятини, заковатини ўстиришда, тасаввурини кенгайтиришда уларнинг ёрдами беқиёсдир. Ҳозирги кунда ҳам топишмоқ тўқиш тўхтагани йўқ. Ушбу рисолада топишмоқлар туркум-туркум ҳолатида берилган, яъни, битта жисм, нарса ёки ҳолат тўғрисида бир неча жумбоқлар берилади, сўнгра уларнинг жавоби келтирилади. Ўйлаймизки, асар ёш ўқувчиларимизга, уларнинг ота-оналари ва мураббийларга манзур бўлади.\n«Шунқорлар» – Ватан таянчи


Шаҳар ободлиги ҳаммага боғлиқ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nШаҳар ободлиги ҳаммага боғлиқ\nЧоп этилган 21 Июл 2016\tКӯришлар: 674\nМамлакатимиз мустақиллигининг 25 йиллиги байрамигача Хўжанд шаҳрида 100та янги иншоот фойдаланишга топширилиши режалаштирилган. Жумладан, 2та ўрта умумтаълим мактаби, 3та болалар боғчаси, 4та спорт зали, 22та спорт майдончаси, 20та саноат корхонаси бунёд этилади. Шунингдек, ҳар бири савдо марказига эга бўлган элликка яқин кўп қаватли турар-жой уйлари, беш юлдузли янги меҳмонхона қад ростламоқда.\nҚадимий шаҳарнинг янада обод бўлиши учун аҳоли ҳам жон куйдирмоқда. Бу шаҳар маҳаллалари ўртасида ўтказилган мусобақада янада яққолроқ кўринди. Энг яхши маҳалла номини олиш учун 22та маҳаллада яшаётган хўжандликлар фаол иштирок этишди. Улар фақатгина маҳалладаги уйлар, маданий ва маиший иншоотларнинг кўркам бўлиши, кўча ва ҳовлиларнинг тозалиги, ободончилик учунгина меҳнат қилиб қолмасдан, ёш авлод тарбияси, оилалар мустаҳкамлиги учун ҳам қўлни-қўлга бериб ҳаракат қилишди. Шаҳар танлов комиссияси барча жиҳатларда намунали иш олиб борган "Сирдарё", "Масжиди Савр" ва "Чорчароғ" маҳаллаларини ғолиб деб топди.\nШаҳарда ўтказилган энг яхши оила танловида эса, 40тадан ортиқ намунали оила иштирок этди. Энг яхши оилаларни танлашда оила аъзоларининг жамиятда тутган ўрни, иш фаолияти, рўзғор юритиш, мамлакат равнақи учун қўшаётган ҳиссаси, фарзанд тарбияси учун масъулиятни қандай ҳис қилишаётгани каби муҳим жиҳатлар ҳисобга олинди. Давлат ҳокимияти Хўжанд шаҳар ижроия органи танловда ғолиб чиққан 3 оиланинг ҳаётий тажрибасини кенг оммалаштиришни назарда тутмоқда.\nТадбиркорлар ҳиммати ва ҳашар самараси\nЖаббор Расулов ноҳиясида ўтган олти ойда ички маҳсулот ишлаб чиқариш олдинги йилнинг худди шу муддатига қараганда, 1 миллион 288 минг сомонийга кўпайди. Саноат маҳсулотлари ишлаб чиқариш режадагига қараганда ортиғи билан бажарилди. Аниқроғи, режадагидан 111 минг сомонийлик кўп маҳсулот ишлаб чиқарилди.\nМамлакат мустақиллигининг 25 йиллигини муносиб совғалар билан кутиб олиш иштиёқида меҳнат қилаётган ноҳия аҳолиси бир қатор иншоотларнинг тезроқ ва сифатли тарзда фойдаланишга топширилиши учун ҳашарга чиқмоқда, тадбиркорлар эса, маблағ сарфлашмоқда. Жумладан, тадбиркорлар иштирокида ноҳия марказидаги 10 километр йўл тўлиқ таъмирланди, 4 километрдан ортиқроқ йўлга мум ётқизилди. Деҳмой жамоатидаги Гулистон қишлоғида тадбиркор Наби Муродов ҳиммати билан янги саломатлик маркази биноси қад кўтарди. Мазкур иншоот қурилиши ва уни жиҳозлаш учун 560 минг сомоний маблағ сарфланди. Ҳозирда Тожикобод, Чийриқ, Бахтовар қишлоқларида ана шундай саломатлик уйларини қуриш давом этмоқда.\nТадбиркорлар ва аҳоли мактаблар учун қўшимча синфхоналар, болалар боғчалари қурилишларида ҳам фаол қатнашишмоқда. Ота-оналарнинг қўллаб-қувватлашлари билан 120 ўринли болалар боғчаси, Хитой қишлоғидаги 21-ўрта умумтаълим мактабида 5та янги синфхона қурилмоқда. Ноҳия маориф ва илм бўлимининг янги биноси қурилишида қурувчилар билан биргаликда муаллимлар ҳам тер тўкишмоқда.\nАҳолига тоза ичимлик суви\nБобожон Ғафуров ноҳияси маркази - Ғафуров шаҳарчасида ичимлик суви таъминотини яхшилаш мақсадида эски, занглаб кетган қувурлар тўла алмаштирилди. Мутахассислар янги, пластик сув қувурларининг чиримаслиги ва узоқ муддатга етишини айтишмоқда.\nҲозирда ноҳияда "Тожикистонда сув иншоотларини тиклашга оид лойиҳа" доирасида кенг кўламли ишлар бошланиб кетди. Бу мақсадда Европа қайта қуриш ва тараққиёт банки томонидан 3,8 миллион АҚШ доллари ажратилган. Бу маблағнинг 2 миллиони грант тарзидадир.\nЛойиҳада амалга оширилган ишларни тезлаштириш, аҳолини тоза ичимлик суви билан таъминлаш мақсадида бу муҳим ишга тобора кўпроқ ишчи кучи жалб этилмоқда. Айни бир пайтда деярли 107 минг долларлик техника ва муҳандислик жиҳоз-мосламалари сотиб олинди.\nНоҳия маркази билан бир қаторда ичимлик суви таъминотига эҳтиёжи бор қишлоқларда ҳам янги лойиҳа доирасида иш олиб бориш кўзда тутилган.\nЕтим ва қаровчисиз ўқувчилар - болалар лагерларида\nГулистон шаҳрида етим ва қаровчисиз болаларнинг ёзги дам олишлари учун деярли 100 минг сомоний маблағ ажратилган. Ҳозирда 920 нафар ота-онасиз ва қаровчисиз ўқувчи мактаблар қошидаги лагерларда ҳордиқ чиқармоқда. Бундай лагерлар Гулистондаги барча - 15та мактабда ташкил этилган.\nЎқувчилар ёзги таътилининг завқли ва сермазмун ўтиши учун барча зарур шароитлар муҳайё этилган. Болалар китоб ўқишлари, спорт майдончаларида турли ўйинлар ўйнашлари мумкин.\nШунингдек, Тожик денгизи соҳилидаги "Шоҳин" ва Суғд электр тармоқлари болалар лагерларида ҳам етим ва қаровчисиз ўқувчилар, камтаъминланган оилалар фарзандлари дам олишмоқда.\nБугун: 23-01-2020 11:22:20


САЛОМАТЛИГИМИЗ ЙЎЛИДА ҲАМИША ОГОҲ БЎЛИШ ЛОЗИМ\nПойтахтимиздаги Миллий матбуот марказида Ўзбекистон Республикаси Фавқулодда вазиятлар вазирлиги томонидан асосан уй ҳайвонлари орасида кенг тарқалиши хавфи бўлган Қрим-конго ва бошқа геморрагик иситма касалликларининг олдини олиш борасида олиб борилаётган чора-тадбирларга бағишланган матбуот анжумани бўлиб ўтди.\nУнда Соғлиқни сақлаш вазирлиги, давлат санитария-эпидемиология назорати маркази, Саломатлик ва тиббий статистика институти, Давлат ветеринария бош бошқармаси вакиллари, соҳа мутахассислари иштирок этди.\nМаълумки, уй ҳайвонлари кишиларнинг оғирини енгил қилиши билан бирга, инсонларда учрайдиган кўпгина юқумли касалликларни тарқатиш манбаи ҳам бўлиши мумкин. Бундай каслликларнинг инсонларда учраши ва келиб чиқишининг олдини олиш эса ўз вақтида профилактик тадбирларни талаб этади.\nМутахассислар фикрича, Қирим-конго ва бошқа геморрагик иситма касалликлари инсонларга асосан сут эмизувчи уй ҳайвонлари, шунингдек паррандалардан юқиш хавфи анча юқори.\nБу касаллик одамларга ҳайвонлардаги каналарни териш, жунини олиш ёки чўл ҳудудларида уларни боқиш жараёнида кана чақиши орқали юқади. Чунки, Иксод каналарнинг ҳазм йўлларида кўплаб миқдорда касаллик қўзғатувчиси бўлган вируслар мавжуд бўлиб, кана одамни чаққанда қонга тарқалади.\nБошқа вирусли касалликлар каби бу касалликни даволаш ҳам бир мунча қийин кечади. Шу сабабли фуқаролар ўртасида ушбу хавфли касаллик бўйича кенг тушунтириш ва тарғибот ишларини олиб бориш зарур.\nФавқулодда вазиятлар вазирлиги томонидан ушбу касалликнинг олдини олиш ва у келтириб чиқариши мумкин бўлган хавфларни бартараф этиш учун Соғлиқни сақлаш, Ички ишлар вазирлиги, ветеринария ва бошқа тегишли хизматлар билан ҳамкорликда самарали чора-тадбирлар тизимли йўлга қўйилиб, таълим, соғлиқни сақлаш муассасалари, маҳаллаларда тушунтириш ишлариолиб борилмоқда, қолаверса, оммавий ахборот воситаларида ҳам бу борада атрофлича маълумотлар тарқатилмоқда.\nМатбуот анжуманида мавзу юзасидан журналистларнинг саволларига атрофлича жавоблар қайтарилди.


ҲУҚУҚИЙ ШАРТНОМАСИ - бу давлат ички шартномасидир. Бундай шартномалар федератив давлат учун характерлидир. Бундай шартномаларга федерациянинг субъектлари билан тузилган шартномалар, субъектлар ўртасида тузилган шартномаларни киритиш мумкин.\nзамонавий жамиятни сиёсий тизимининг асосий институти ва энг муҳим қисмларидан бири бўлиб ҳисобланади. Давлатни ташкил этишдан асосий мақсад сиёсий ҳокимиятни шакллантириб, жамиятни бошқаришдир. Ҳар қандай давлат икки турдаги манфаатни ифода этади ва ҳимоя қилади, яъни бутун жамият ва...\nтегишли давлатнинг давлат тузилиши элементлари бўлган автоном давлатлар ёки миллий-давлат тузилмалари кўринишидаги автоном тузилмаларнинг вужудга келтирилиши.\nтурлари ва даражаларига боғлиқ бўлмаган ҳолда давлатнинг барча органлари мажмуи. Д.а. - бир-бири билан ўзаро боғлиқ бўлган, муайян тизимга бирлашган ва жамият олдида турган вазифаларни бажаришга сафарбар этилган давлат органлар мажмуидан иборат. Д.а. қуйидаги белгилар билан тавсифлана...\nқаранг: Ўзбекистон Республикаси Марказий банки.\nдавлатнинг табиати (моҳияти) ва у асос қилиб олган қадриятлар ҳақида тасаввур берадиган узвий хусусиятлар. Давлатнинг асосий белгилари қуйидагилардан иборат:\n1) ўзига хос оммавий ҳокимият - давлат ҳокимиятининг мавжудлиги, яъни ҳокимият ва бошқарув аппаратининг, мажб...\nдавлатнинг ўз ваколатларини ворислик (монарх - қирол, подшоҳ, император, шоҳ ва бошқалар) ёки сайлов (президент, республика бошлиғи, республика раиси) тартибида оладиган олий мансабдор шахси. Кўпинча ижро этувчи ҳокимият бошлиғи. Бир қанча мамлакатларда Д.б. - бу ҳокимиятнинг барча та...\nбу ижтимоий бошқарувнинг бир тури бўлиб, жамиятни бошқаришдир. Д.б. жамият аъзоларининг биргаликдаги ҳаракатларини бир-бирига мослигини ва интизомини ҳам таъминлайди. Давлат бошқарувини давлат бошқарув органларининг амалий фаолияти сифатида тавсифлаш мумкин. Шунингдек, д.б. ижроия ҳок...\nилгари амал қилган концепцияга мувофиқ, вазифаси умумий бошқарувдан (масалан, ҳукумат, маҳаллий ҳокимлик) ёки иқтисодиётнинг муайян соҳалари, тармоқларини бошқаришдан (вазирликлар, давлат қўмиталари, қўмиталар, бўлимлар, бошқармалар ва б.) иборат бўлган давлат органлари турларидан бир...\nхўжалик алоқаларини давлат томонидан бевосита бошқариш шакли. Д.б. ни бажариш учун шартномалар давлат контракт тизими органлари, маҳсулот ишлаб чиқарувчилар ва истеъмолчилар ўртасида тузиладиган шартномаларга нисбатан асосий ўрин тутадиган шартномалар сифатида тайёрловчи корхоналар то...\nдавлат ва ҳуқуқнинг вужудга келиши, шаклланиши ва ривожланишининг умумий қонуниятларини, шунингдек давлат ва ҳуқуқнинг алоҳида ижтимоий-иқтисодий тузумлар ва цивилизациялар доирасида фаолият кўрсатувчи ҳар хил типлари юзага келиши, шаклланиши ва ривожланишининг ўзига хос хусусиятларин...\nбаъзи давлатларда ҳукумат аъзоси лавозимининг расмий номи.\nАйрим ҳолларда, бирон-бир бошқарув соҳасига бошчилик қилмайдиган, балки муайян масала ёки муаммо билан шуғулланадиган шахс Д.в. деб аталади. Одатда бундай шахсни лавозимсиз вазир деб атайдилар.\nРоссия Федерацияси қонун чиқарувчи идорасининг қуйи палатаси. 1994 йилги Давлат Думасининг Регламентига мувофиқ қонун чиқариш ташаббуси ҳуқуқини амалга ошириш усулларидан бири. Бу Регламентга кўра асосий қонун чиқариш ташаббуси ҳуқуқи қуйидаги шаклда амалга оширилади: қонун лойиҳалари...\nбир давлатни бошқа давлатни судга жавобгар сифатида (давлатни ўзи бунга розилик берган ҳолдан ташқари) тортиш мумкин эмаслиги. Д.и. давлатга ва унинг мулкига тадбиқ этилади. Давлат мулки мажбурий олиш (эгаллаш), арест ва бошқа чора кўриш объекти бўлиши мумкин эмас. Бундай чоралар фақа...\nдавлатнинг қонунлари ҳамда бошқа норматив ҳуқуқий ҳужжатлари талабларига, шунингдек тегишли ваколатли органлар ва мансабдор шахсларнинг кўрсатмаларига риоя этиш ва уларни бажариш зарурлиги.\nдавлат органларининг турли мамлакатларда, шу жумладан Россияда қўлланиладиган номи. Органларнинг асосан қуйидаги турлари Д.к. номи билан аталади:\nа) парламент (масалан, Д.к. - РФ таркибидаги бир қатор республикалар - Адигея, Коми, Татаристон, Удмуртия, Чувашияда олий...\nЕвропа ва Америкадаги бир қатор мамлакатларда давлатнинг олий мартабали амалдори. Масалан, АҚШ да Д.к. - Давлат департаментининг, яъни АҚШ ташқи сиёсий идорасининг раҳбари; Буюк Британияда ички ишлар, мудофаа, Шотландия ишлари бўйича ва баъзи бир бошқа идораларнинг бошлиқлари Д.к. деб...\nдавлат ҳокимияти органларидаги, шунингдек давлатнинг бошқа муассасаларидаги мазкур давлат идорасининг ваколатларини бажариш ҳамда таъминлаш бўйича вазифалари доираси, пул таъминоти (маоши) ва шу вазифаларни бажариш юзасидан жавобгарлиги белгиланган лавозим.\n(юнонча humnos - тантанали қўшиқ) - ватанни, давлатни, тарихий воқеаларни, уларнинг қаҳрамонларини улуғловчи шеърий-мусиқий асар, давлатнинг рамзларидан бири. ЎзР нинг 1992 йилги Конституциясига биноан (5-модда), ЎзР нинг Д.м., унинг тасвирланиши ва расмий қўлланиш тартиби қонун билан...\nбаъзи чет мамлакатларда (масалан, Венгрияда) парламент номи.\nдавлат мулкида турган моддий объектлар. Ўзбекистон Республикасида улар республика мулки ва маъмурий-ҳудудий тузилмалар мулкидан (муниципиал мулкдан) иборат бўлган давлат мулкидир. Тегишлича давлат мол-мулки республика мол-мулки ва маъмурий-ҳудудий тузилмалар мол-мулкига (муниципиал му...\nмаълум товарлар ишлаб чиқариш, муайян фаолиятни амалга ошириш бўйича давлатнинг ягона эгалик қилиш ҳуқуқи. Д.м. кўпинча спиртли ичимликлар ишлаб чиқариш, уларни сотиш ва олиб кириш (импорт қилиш)га ҳамда умуман ташқи савдога (ҳар қандай маҳсулотни импорт ва экспорт қилишга) жорий этил...\nбирор соҳа ёки объектни бошқариш, аҳолига хизмат кўрсатиш, давлат органлари фаолиятини таъминлаш, фуқароларнинг аризалари, шикоятлари ва бошқа мурожаатларини кўриб чиқиш учун ташкил этилган давлат ташкилоти. Д.м. давлат хизматчилари ҳисобланувчи ходимлар мавжудлиги, ички таркибий тузи...\nфуқароларни иқтисодиёт, фан, маданият, санъат, Ватанни ҳимоя қилиш, давлат қурилиши, маориф, соғлиқни сақлаш, инсон ҳуқуқларини ҳимоя қилиш, хайрия фаолиятидаги улкан хизматлари ва давлат олдидаги бошқа хизматлари учун тақдирлашнинг олий шакли.\nЎзбекистон Республикасида мулк шаклларидан бири.\nЎзР Конституциясида “бозор муносабатларини ривожлантиришга қаратилган Ўзбекистон иқтисодиётининг негизини хилма-хил шакллардаги мулк ташкил этиши” кўрсатиб ўтилган (53-модда).\nФуқаролик кодексининг 17...\nдавлатнинг қонунлар ва бошқа норматив - ҳуқуқий ҳужжатлар бажарилишини ташкил этиш, давлат интизомига риоя этиш, молиявий маблағлар ва давлат ёки муниципал мулкка мансуб мол-мулкдан тегишлича фойдаланиш, фуқароларнинг таклифлари, аризалари ва шикоятлари билан ишлашни ташкил этиш мақса...\nЎзР Адлия вазирлиги томонидан ташкил этиладиган ва тугатиладиган муассаса.\nЎзбекистон Республикасида давлат нотариал идоралари тармоғи, уларнинг штатлари давлат нотариал идоралари учун белгиланган штатлар сони ва иш ҳақи фонди доирасида мансаб окладлари чизмасига рио...\nнотариал ҳаракатларни бажаришга ваколатли мансабдор шахс. Ўзбекистон Республикасида нотариус лавозимига олий юридик маълумотга эга бўлган, давлат нотариал идорасида ёки хусусий амалиёт билан шуғулланувчи нотариус ҳузурида камида бир йиллик муддатли стажировкани ўтаб, малака имтиҳонини...\nдавлат ўз вазифаларини амалга ошириш ваколатини берган фуқаро ёки фуқаролар жамоаси. Д.о.га давлат-ҳокимият ваколатлари берилади, у белгиланган тартибда тузилади ва фаолият кўрсатади, давлат органларининг ягона тизимида ўз ўрнини эгаллайди.\nИлгари Д.о. тўрт гуруҳга ...\nДАВЛАТ ОРГАНИ МУРОЖААТИ\nдавлат органларининг халққа, бошқа органларга, чет давлатлар ва уларнинг органларига, жамоат бирлашмаларига йўлланувчи нонорматив ҳужжатларининг турларидан бири. Д.о.м.да: ташқи сиёсат ва ички ҳаётга доир муайян масала юзасидан қарашлар; тегишли органлар ва мансабдор шахсларнинг хатти...\nякка тартибдаги (яъни, бир шахс) давлат ҳокимиятининг органи. Шу билан бирга - давлатнинг олий мансабдор шахси кўп ҳолларда, айни вақтда давлат қуролли кучларининг олий бош қўмондони ҳисобланади.\nКўп ҳолларда президентлар шу давлат аҳолиси томонидан бевосита, тўғрид...\nдавлатнинг табиати (моҳияти) ва унинг қандай қадриятларга таяниши ҳақида тасаввурларни ҳосил қилади. Давлат рамзларига давлатнинг байроғи, тамғаси ва мадҳияси киради. Давлатнинг мазкур рамзлари Конституцияда белгиланиб қўйилган бўлади, уларнинг батавфсил тасвири ва улардан фойдаланиш ...\nдавлат томонидан ўз тасарруфидаги соҳалар ва объектлар билан боғлиқ равишда амалга ошириладиган вазифаларнинг умумлаштирилган номи. Д.р.ни умумий жиҳатдан олганда қонун чиқарувчи (вакиллик) ҳокимият органлари, аниқроқ айтганда, ижро этувчи ҳокимият органлари амалга оширишлари мумкин. ...\nбу ҳокимият тепасида турган гуруҳ, синф ва қатламнинг давлат ҳокимиятини амалга оширишда фойдаланадиган усул ва методлар йиғиндисидир. Давлат режими давлат шаклининг таркибий қисми бўлиб, давлатдаги иқтисодий ва ижтимоий - сиёсий жараёнлар ва ўзгаришларни, жумладан социал-синфий кучла...\nдавлат томонидан қўриқланадиган ва махсус рўйхатлар билан чегаралаб қўйиладиган алоҳида аҳамиятли мутлақо махфий ва махфий ҳарбий, сиёсий, иқтисодий, илмий-техникавий ва ўзга хил маълумотлар.\nМаълумотлар турлари хусусида масалан, ЎзР нинг 1993 йил 7 майда қабул қилин...\n1) юридик шахслардан олинадиган даромад (фойда) солиғи; 2) жисмоний шахслардан олинадиган даромад солиғи; 3) қўшилган қиймат солиғи; 4) акциз солиғи; 5) ер ости бойликларидан фойдаланганлик учун солиқ; 6) экология солиғи; 7) сув ресурсларидан фойдаланганлик учун солиқларни ўз ичига ол...\n1) Эстония Олий судининг расмий номи. 2) Финляндияда олий мансабдор шахсларнинг жиноятлари ва қонунбузарликлари муҳокама этиладиган суд идорасининг расмий номи.\nДАВЛАТ ТАРКИБИДАН ЧИҚИШ\nбаъзи федератив давлатларда назарда тутиладиган федерация субъектининг мазкур давлат таркибидан чиқиб кетиш, яъни ундан ажралиб чиқиш ҳуқуқи (сецессия ҳуқуқи). Масалан, ССР Иттифоқида иттифоқдош республикаларнинг ажралиб чиқиш ҳуқуқи назарда тутилган. Аммо бу реал бўлмаган, амалга оши...\nдавлат ҳокимияти органлари, муассасалар, корхоналар ва ташкилотлар тили, муайян мамлакатда қонун чиқариш, ижро этиш ва суд ҳокимиятларида иш юритиш, мактаблар, ўрта махсус ва олий ўқув юртларида таълим бериш учун расмий белгиланган тил.\nЎзР Конституциясининг 4-моддас...\nдавлатнинг ички ҳудудий (ёки миллий-ҳудудий) ташкилий шакли, яъни унинг вилоятлар, ўлкалар, губерниялар ва бошқа бирликларга бўлиниши. Д.т. федератив давлатда унинг федерация субъектларига бўлинишидир. Бундай ҳолларда, “федератив тузилиш” тушунчаси “давлат тузилиши” тушунчаси билан те...\nДАВЛАТ ТУЗИЛИШИ ШАКЛИ\nдавлатнинг ички тузилиши, унинг таркибий қисмларга - маъмурий-ҳудудий бирликларга, мухтор сиёсий тузилмалар ёки суверен давлатларга бўлиниши. У, шунингдек, умуман давлатнинг ҳамда унинг алоҳида қисмларининг ўзаро нисбати хусусиятини ҳам акс эттиради.\nД.т.ш. нинг икк...\nодатдаги маъмурий-ҳудудий бирликка нисбатан баъзи ўзига хос хусусиятларга ва анча юқори мақомга эга бўлган муайян ҳудуд. “Давлат тузилмаси” тушунчаси кўпинча миллий-давлат тузилмалари деб аталувчи автоном вилоятлар ва автоном округларга нисбатан қўлланилади. Бунда аввало шу бирликни т...\nКонституциявий ҳуқуқ (давлат ҳуқуқи) нормалари билан белгиланадиган ва мустаҳкамланадиган ижтимоий, иқтисодий ва сиёсий муносабатлар тизими. “Д.т” “конституциявий тузум” га қараганда кенгроқ тушунча (қаранг: Конституциявий тузум).\nдавлат фаолиятининг асосий йўналишлари. Унинг ижтимоий-сиёсий моҳияти, мазмуни, асосий мақсадлари ва вазифалари, жамиятдаги ўрни ва аҳамияти билан белгиланади.\nДавлат фаолиятининг йўналишларига қараб давлатнинг ички ва ташқи функциялари фарқланади. Давлатнинг и ч к ...\nшахс, жамият ва давлат ҳаётий муҳим манфаатларининг ички ва ташқи таҳдидлардан ҳимояланганлик ҳолатини ифодаловчи тушунча. Бундай манфаатлар, табиийки, ўзаро узвий боғлиқ. Улар жумласига шундай эҳтиёжлар мажмуи кирадики, уларнинг қондирилиши шахс, жамият ва давлатнинг фаолиятини ҳамда...\nдавлат органларининг ваколатлари бажарилишини таъминлаш бўйича касбий фаолият.\nдавлат бюджети маблағлари ҳисобидан тўланадиган маош олиб давлат лавозими (давлат хизмати) вазифаларини бажарадиган фуқаро.\nдавлатлар ҳудудини бир - биридан ажратиб турувчи, ер ва сув устидан ўтувчи чизиқлар. Д.ч. муайян давлатнинг ҳудудлари ниҳоясини аниқ белгилаб беради. Д.ч. дахлсиз ва уларнинг бузилиши давлат суверенитетининг бузилиши ҳисобланади. Ҳар бир давлат ўз чегаралари хавфсизлиги ва бузилмаслиг...\nДАВЛАТ ЧЕГАРАСИНИ ҚЎРИҚЛАШ ОРГАНЛАРИ\nдавлат чегара қўшинлари, Қуролли кучлар, Мудофаа вазирлиги ва ИИВнинг бирлашмалари, қўшинлари, қисмлари, МХХ ва Мудофаа вазирлигининг разведка органлари ва бошқалардан ташкил топган. Давлат чегарасини қўриқлаш деганда, ундан ноқонуний ўтишга йўл қўймаслик, жисмоний ва юридик шахсларни...\nдавлат моҳияти ва мазмунининг бевосита ифодаси. Давлатнинг моҳияти ва мазмуни (вазифалари) қандай бўлса, унинг шакли ҳам, пировард натижада, шундай бўлади. Давлатнинг моҳияти у қайси табақалар, гуруҳлар, синфларнинг хоҳиш-иродаси ва манфаатларини ҳимоя қилишида намоён бўлади. Давлатни...\nижро этувчи ҳокимият органларининг бир тури. Давлат ҳаётининг исталган соҳасига татбиқан бирор вазифани амалга ошириш учун ёки иқтисодиётнинг муайян соҳаси учун жавоб беради. Мазкур органнинг раҳбари Д.қ. раиси деб аталади. Органнинг номида “қўмита” сўзининг ишлатилиши у ўз вазифалари...\nдавлат фаолияти соҳасининг умумлаштирилган номи бўлиб, давлат тузилиши, марказ ва жойларнинг муносабатлари, давлат органлари тизимини шакллантириш, уларнинг ишини ташкил этиш, фуқароларнинг сиёсий ва талай шахсий ҳуқуқларини таъминлаш масалалари шулар жумласидандир. Д.қ. билан бир қат...\nмамлакат ҳаётининг давлат ва унинг органлари тасарруфида турган соҳаларининг умумий номи.\nдавлат ва унинг органлари (Д.ҳ. органлари) томонидан жамият ишларига ташкилий раҳбарлик қилиш. Д.ҳ. моҳиятан давлат аҳамиятига молик, бажарилиши шарт бўлган, ташкилий чора-тадбирлар билан, зарур ҳолларда эса давлат мажбурлови билан таъминланган ҳужжатлар қабул қилинишида (ҳаракатлар с...\nДАВЛАТ ҲОКИМИЯТИ ОРГАНИ\nқонун чиқарувчи, ижро этувчи ва суд ҳокимиятини амалга ошириш ваколати берилган давлат органи.\nДАВЛАТ ҲОКИМИЯТИ ТУЗИЛИШИНИНГ ЯГОНАЛИГИ\nРоссия Федерацияси амал қиладиган тамойиллардан бири бўлиб, бу тамойил РФ Конституциясининг 5-моддаси 3-бандида белгилаб қўйилган. Унга кўра РФ Конституциясининг 72- моддаси «4» банди РФ ва унинг субъектлари биргаликда «давлат ҳокимият органлари ва маҳаллий ўзини –ўзи бошқариш тизимин...\nДАВЛАТ ҲОКИМИЯТИГА ҚАРШИ ЖИНОЯТЛАР\nЎзбекистон Республикасига қарши жиноятларнинг бир тури бўлиб, бу жиноятларнинг объекти Ўзбекистон Республикаси Конституцияси ва унинг асосида ваколатли идоралар томонидан амалга ошириладиган, давлат ҳокимияти хавфсизлигини таъминлайдиган ижтимоий муносабатлардир. Давлат ҳокимиятига қа...\nДАВЛАТ ҲОКИМИЯТИНИНГ ОЛИЙ ОРГАНЛАРИ\nдавлатимиз тараққиётининг совет даври конституцияларида, яъни СССР, ЎзССР, СССР таркибидаги бошқа иттифоқдош республикалар ва автоном республикаларнинг конституцияларида қўлланилган тушунча. Ўша пайтда умумий қоидага кўра, давлат ҳокимияти органлари жумласига давлатнинг барча органлар...\nДАВЛАТ ҲУДУДИДАН ТАШҚАРИГА ЧИҚАРИБ ЮБОРИШ\nчет эл кишиси ва фуқаролиги бўлмаган шахсга нисбатан қўлланиладиган ҳамда уларни мазкур давлатнинг давлат чегарасидан ташқарига чиқариб юборишда ифодаланадиган маъмурий жазо (мажбурлов) чораси.\nЧет эл фуқароси, агар унинг ҳаракатлари давлат хавфсизлигини таъминлаш ёк...\nқаранг: Конституциявий ҳуқуқ.\nДАВЛАТЛАР БЛОКИ (иттифоқи)\nдавлатларнинг, одатда, ҳарбий-сиёсий мақсадда тузилган халқаро-ҳуқуқий бирлашмаси. Давлатлар ўз бирлашмаларини ташкил этар эканлар, уларни “шартномалар”, “иттифоқлар” ва ҳоказо деб аташни афзал кўрадилар. Давлатлар бирлашмасини “блок” деб аташ, одатда, махсус адабиётлар ва вақтли матб...\nдавлат ташкилий тузилишининг принципларидан бири бўлиб, давлатнинг барча қисмлари билан биргаликда бир бутунлиги (яхлитлиги) эътироф этилишини ифодалайди. Д.б. ҳар қандай айирмачилик кўринишларидан, яъни давлатнинг айрим қисмларида бутун давлат манфаатлари инобатга олинмайдиган ва маҳ...\nдавлат сифатида Ўзбекистон Республикасига асос қилиб олинган принциплардан бири.\nБу Ўзбекистон Республикаси Конституциясининг 3-моддасида мустаҳкамлаб қўйилган қуйидаги қоидалардан келиб чиқади: “Ўзбекистон Республикаси ўзининг миллий-давлат ва маъмурий-ҳудудий тузи...\nДАМ ОЛИШ ҲУҚУҚИ\nЎзР Конституциясининг 38-моддасида мустаҳкамлаб қўйилган фуқаро ҳуқуқларидан бири.\nКонституцияга кўра ҳар бир фуқаро дам олиш ҳуқуқига эгадир. Меҳнат шартномасига биноан ишловчиларга қандай белгиланган иш вақти муддати, дам олиш ва байрам кунлари ҳақ тўланадиган меҳн...\n(ДАНИЯ ҚИРОЛЛИГИ) - Европанинг шимолий-ғарбидаги давлат. Пойтахти Копенгаген шаҳри.\nМаъмурий тақсимланиши 14 округдан (амтлар) иборат. Улар ўз навбатида жамоалардан (сочне) иборат. Ҳар бир амт (округ) бошида губернатор - амтманн туради. У қирол томонидан лавозимига т...\n(классный чин) - Адлия, прокуратура, солиқ органлари ва суд аппарати ходимларига бериладиган махсус даража. Даража ходимларнинг эгаллаб турган лавозими, шу орган (лавозимда) иш муддати, тажрибаси, касбий маҳоратига қараб берилади.\nДаража чинлари маошга қўшимча ҳақ тў...\nПрокуратура, ички ишлар органлари ва миллий хавфсизлик хизмати терговчиларининг жиноятни тез ва тўлиқ очиш, уни содир этган шахсларни фош этиш ва айбланувчи тариқасида ишга жалб қилиш, жиноятни бартараф этиш чораларини кўриш, жиноят сабаблари ва унга имкон берган шарт-шароитларни аниқ...\nДАСТЛАБКИ ҲИБСГА ОЛИШ\nқаранг: Қамоқ эҳтиёт чоралари.\nҳуқуқни тиклаш ёки бекор қилиш ҳақида суд тартибида кўриладиган талаб. Даъво судга киритилгач, жараён иштирокчилари вужудга келади. Бу талаб қилувчи - даъвогар, даъвони бажарувчи (агар даъво қонуний бўлса) - жавобгар.\nДаъво мазмуни қарзни қайтариш, меросга даъвогарли...\nҳуқуқий, жумладан конституциявий лексиконда турли маъноларда қўлланиладиган ибора.\nДекларация янги давлат тузумини яратишда, айниқса миллий сиёсат ва шахснинг ҳуқуқ ва эркинликларига тааллуқли бўлган ҳужжат сифатида қабул қилинади. Масалан, 1776 йилнинг 20 июлида АҚШ...\nлотинча сўздан олинган бўлиб қарор, қонунчилик актларини билдиради. Қадимги Римда император, консул ва сенатнинг чиқарган қарорлари декрет деб номланган. Францияда XVIII асрда бўлиб ўтган инқилобларда революцион ҳукумат чиқарган қонун актлари декрет деб номланган. Россияда 1917 йилги ...\nлотинча сўздан олинган бўлиб, давлатнинг, ташкилотнинг, коллективнинг сайланган ёки тайинланган вакили бўлиб ҳисобланади.\nсайланган ёки тайинланган шахслар гуруҳи бўлиб, давлатнинг, ташкилотларнинг, коллективнинг конференцияларда, съездда, музокараларда иштирок этиши учун юборилади. Конституциявий ҳуқуқда делегация бошқа маънода ишлатилади: бир органнинг иккинчи органга бирор масалани кўриб чиқиши учун ў...\nдавлатда республика бошқарув шаклининг мавжудлигини билдиради ва бунда ҳокимият органлари халқнинг ёки унинг вакиллари ёрдамида шакллантирилади. Давлат бошлиғи бевосита халқ томонидан ёки парламент томонидан ёхуд махсус сайловчилар томонидан сайланади. Вақти-вақти билан янги сайловлар...\nмамлакатда давлат ҳаётини демократик асосларда ташкил қилиш; фуқароларнинг кенг ҳуқуқ ва эркинликлари мавжуд бўлиши; сиёсий плюрализм ва ижтимоий ташкилотларнинг хилма-хиллиги; аҳолида давлат органларини ва мансабдор шахсларни сайлаш учун ҳуқуқи борлиги; муқобилликка ва рақобатга асос...\nсовет ҳокимияти даврида давлат ишларига раҳбарлик қилишнинг принципларидан бири бўлган. Бу принцип собиқ СССР Конституциясининг 3-моддасида мустаҳкамланган эди. Унда қуйидагича ёзиб қўйилган эди: «Совет давлатининг идораларини ташкил этиш ва фаолият юритиши демократик централизм принц...\nижтимоий фанларда кенг тарқалган тушунча. Демократия конституциявий-ҳуқуқий тушунча сифатида қуйидаги элементларни ўз ичига қамраб олади:\n1) давлат ва ижтимоий масалаларни ҳал этишда халқнинг ўзи бошқарувни ташкил этадиган ҳаёт ва турмуш тарзи бўлиб, уларнинг устидан...\nчет элликни, фуқаролиги йўқ шахсни давлат фуқаролигига қабул қилишни бекор қилиш. Бундай қарорни қабул қилинишига шахснинг ўзи тўғрисида маълумотни сохталаштириши сабаб бўлади. Бу қоида Ўзбекистон Республикасининг фуқаролик тўғрисидаги қонунида ўз аксини топган.\nДЕНГИЗ АРБИТРАЖ КОМИССИЯСИ\nдоимий ишлайдиган ҳакамлар судларидан бири. Бундай комиссиялар, одатда, денгизга чиқиш имконияти бўлган мамлакатларнинг деярли барчасида тузилади (фаолият юритади). Масалан, РФ Савдо-саноат палатаси (РФ ССП) қошида тузилган. «Халқаро тижорат арбитражи тўғрисида»ги Россия Федерациясини...\nбир давлат томонидан иккинчи бир давлат билан илгариги тузилган шартномани бекор қилиш тўғрисидаги огоҳлантириши. Денонсация тузилган шартномада кўрсатилган бўлади. Денонсация ҳуқуқи ва қоидалари давлат томонидан чиқарилган қонунларда ўз аксини топган бўлади.\n1) маълум бир мамлакатлардаги маъмурий-ҳудудий бирлик (масалан, Францияда); 2) давлат органи (масалан, АҚШ давлат департаменти, Ўзбекистонда Вазирлар Маҳкамаси таркибидаги ёки Адлия вазирлиги ҳузуридаги департамент).\nдавлат органларининг қарорига кўра бир шахснинг ёки фуқаролар гуруҳининг ўзларининг доимий турар жойидан мажбурий равишда кўчириб юбориши ёки мамлакатдан ташқарига чиқариб ташлаш. Депортация қонунларни бузишдан, қонунсизликка йўл қўйилишидан келиб чиқади. Масалан, собиқ совет иттифоқи...\nаҳоли томонидан давлат ҳокимиятининг қонун чиқарувчи ва бошқа вакиллик органлари ёхуд маҳаллий вакиллик органлари, фуқароларни ўзини-ўзи бошқариш органларига сайланган шахс бўлиб, у ўз сайловчиларини, бутун халқнинг манфаатини ифода этади.\nДепутатлар ҳудудий сайлов ...\nқаранг: депутатлик дахлсизлиги.\nДепутат индемнитети - депутатнинг ўз фаолиятини амалга ошириш чоғида, ўз хатти-ҳаракатлари ва чиқишлари учун жавобгарликка тортилмаслигини англатади. Яъни, депутат овоз бериш жараёнида ўз фикрини ёқлаб сўзга чиқса, ўз ҳаракатлари билан...\nқаранг: Депутатлик дахлсизлигига\nайрим мамлакатларда тузиладиган норасмий парламент фракциялари ва депутат гуруҳларининг бирлашмалари.\nсиёсий адабиётлар ва конституциявий ҳуқуқ фанида фойдаланиладиган ибора бўлиб, алоҳида олинган ёки барча вакиллик органларининг биргаликда олинган ёхуд барча депутатлар йиғиндисини билдиради. Кўпинча, депутатлар корпуси деганда мамлакатда фаолият юритаётган парламент назарда тутилади....\nбу депутатнинг оғзаки ёки ёзма шаклда депутатлик фаолияти билан боғлиқ ҳужжатлар, маълумотларни сўраб, ваколатли давлат органлари ва ташкилотларига йўлланадиган мурожаатидир. Депутат барча давлат органлари ва жамоат бирлашмаларига, мулкчилик шаклидан қатъи назар, корхоналар, муассасал...\nвакиллик органининг қарори ёки топшириғига асосан вакиллик органининг доимий қўмитаси ёки комиссияси томонидан тузилган махсус депутатлар гуруҳини маълум бир ҳодиса ёки ҳолатни ўрганиб чиқиши. Д.т. мазкур вакиллик органининг ваколатига кирувчи масалалар юзасидангина амалга оширилиши м...\nбу вакиллик органидаги депутатларнинг маълум бир партия, сиёсий ҳаракат, оқимлар асосида ташкил топган бирлашмаларидир. Депутатлар гуруҳи депутатларнинг ўзаро бир-бирига ёрдам бериши, вакиллик органи фаолиятига кучлироқ таъсир этиши учун депутатларнинг бирдамликка эришиши учун тузилад...\nқаранг: Депутатлик текшируви.\nДЕПУТАТЛИК ФАОЛИЯТИНИНГ КАФОЛАТЛАРИ\nдепутатлар ўз вазифаларини, депутатлик ваколатларини амалга оширишлари учун қонун билан белгилаб қўйиладиган шарт-шароитлар. Энг муҳим кафолатлар давлатларнинг конституцияларида белгилаб қўйилиши мумкин (масалан, Ўзбекистон Республикаси Конституциясининг 88-моддаси Олий Мажлиснинг Қон...\nмаълум ёшга етган, сайлов ҳуқуқига эга, олий ва маҳаллий вакиллик органларига сайланиш учун қонунда белгиланган тартибда кўрсатилган ва рўйхатга олинган давлат фуқароси. Д.н. тегишли кафолатларга ва ҳуқуқларга эга бўлади. Булар:\nБелгиланган тартибда оммавий ахборот в...\nДЕПУТАТЛИККА, САЙЛАБ ҚЎЙИЛАДИГАН ЛАВОЗИМГА НОМЗОДЛАР КЎРСАТИШ\nсайлов жараёнининг бир қисми бўлиб, унинг давомида турли жамоат бирлашмалари, фуқаролар гуруҳлари ва айрим фуқаролар номзодлар кўрсатадилар, уларни қўллаб-қувватловчи имзолар тўплашни ташкил этадилар ва сўнгра номзодларни ёки уларнинг рўйхатларини рўйхатга олиш учун тегишли сайлов ком...\nбу депутатни сайлаган вакиллик органининг розилигисиз жиноий жавобгарликка тортилиши, ҳибсга олиниши ёки суд томонидан бериладиган маъмурий жазога тортилиши мумкин эмаслигини билдирувчи депутатлик мақомининг энг муҳим кафолатининг ҳуқуқий ифодасидир. Шундай қилиб, депутатнинг дахлсизл...\nнорматив актда кўзда тутилганидан фарқ қиладиган ёки ҳуқуқ билан тартибга солинмаган маълум бир соҳадаги, маълум бир масала бўйича мавжуд бўлган ишнинг ҳақиқий аҳволи.\nнорматив ҳуқуқий актда кўзда тутилган ижтимоий муносабатларни ривожланиш тартиби.\nконституциявий ҳуқуқда камдан-кам фойдаланиладиган термин бўлиб, давлатдаги икки олий мансабдор шахснинг мақомини тенглигини билдиради. Масалан, президент ва ҳукумат раислари мақомининг тенглиги.\nмаълум бир давлат ҳудудида яшовчи, аммо бошқа бир давлатда ўз давлат тузилмасига эга, маълум бир халқ миллат вакилларининг йиғиндиси (масалан Ўзбекистонда яшовчи рус, украин миллатининг диаспораси). Конституциявий ҳуқуқда «диаспора» тушунчасидан ўз ватандошларига нисбатан давлат сиёса...\nбирон-бир динга эътиқод қилувчи барча шахсларнинг ҳуқуқда, шу жумладан конституциявий ҳуқуқда қўлланиладиган умумлаштирилган номи.\nинсоннинг динга бўлган муносабатини белгилашда қўлланиладиган тушунча. Диний эътиқод эркинлиги ЎзР Конституциясининг 31-моддасида мустаҳкамланган. Унда қуйидаги қоида баён этилган: “Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси дин...\nДИНИЙ ЭЪТИҚОД ЭРКИНЛИГИ\nқаранг: Виждон ва диний эътиқод эркинлиги.\nбу маълум бир давлатнинг бошқа бир давлат ҳудудида ёки халқаро ташкилотларда мавжуд бўлган ташқи алоқа органлари - элчихона, миссия ва ваколатхоналаридир.\nдипломатнинг шахсий дахлсизлиги, уни турар ва ишлайдиган жойини дахлсизлиги ҳамда дипломатни жиноий жавобгарликка тортиш мумкин эмаслиги. Бундан ташқари дипломатлар фаолият кўрсатаётган давлатда маъмурий ва фуқаролик-ҳуқуқий жавобгарликка (айрим ҳоллардан ташқари) тортилиши мумкин эма...\nДИПЛОМАТИК ИМТИЁЗ ВА ИММУНИТЕТЛАР\nбу халқаро ҳуқуқ асосида давлатларнинг аҳдлашувига кўра дипломатик ваколатхона ёки махсус миссиянинг раҳбарларига, ходимларига ўз функцияларини самарали ва ҳеч қандай тўсиқларсиз амалга ошириши учун яратиб берилган шарт-шароитлардир.\n1961 ва 1969 йиллардаги Вена Конв...\nДИПЛОМАТИК КЛАСС (тоифа) ВА РАНГ (мартаба)\nдавлатнинг дипломатик вакилларининг даражаси ва унвони бўлиб, ушбу ном ва унвонлар дипломатларга берилади.\n1961 йилда қабул қилинган Дипломатик алоқалар тўғрисидаги Вена конвенциясига кўра дипломатик ваколатхоналарнинг раҳбарлари уч тоифа (класс) га бўлинади: элчилар...\n(Доминикан Ҳамдўстлиги) - бу кичик Антиль ороллари гуруҳига кирувчи орол-давлат. 1978 йилнинг 3-ноябрида мустақилликга эришган. Биритания ҳамдўстлик аъзоси. Пойтахти Роза шаҳри. Маъмурий-ҳудудий бирлиги 10 та қавмдан иборат.\n1978 йилнинг июлида Лондонда бўлиб ўтган ...\n(Доғистон Республикаси) - 1994 йилнинг 26 июлида Конституциявий Мажлис томонидан қабул қилинган Д. Конституциясига кўра - Д. барча кўп миллатли халқини манфаатларини ва хоҳиш-истакларини ифодаловчи, Россия федерацияси таркибидаги суверен, ягона, демократик давлат. Конституцияга кўра Д...\n1) Ўрта асрларда Рус давлатида муҳим ижтимоий-сиёсий аҳамиятга эга масалаларни кўриб чиқиш учун подшо томонидан чақириладиган табақа-вакиллик органи; 2) ХХ аср бошидаги давлат Думаси - биринчи Россия умумдавлат парламенти. Дума - маҳаллий сайлов (вакиллик) ташкилоти ва унинг номланиши...


Россиядаги меҳнат муҳожирлари тиббий суғурта олишга мажбур қилинди « Ўзбекистон Халқ Ҳаракати\nРоссиядаги меҳнат муҳожирлари тиббий суғурта олишга мажбур қилинди\n02 December 2014 - 18:04\nРоссия президенти Владимир Путин меҳнат муҳожирларини фақат тиббий суғуртага эга бўлган ҳолдагина ишга ёллаш тўғрисидаги қонунни имзолади, деб хабар берди lenta.ru.\nҲужжат меҳнат кодексини янги бир модда билан тўлдирди.\nУшбу ҳужжат мазмунига кўра, эндиликда меҳнат муҳожирлари ихтиёрий тиббий суғурта полисига ёки хизмат кўрсатиш ҳақида тиббий муассаса билан тузилган шартномага эга бўлган тақдирдагина ишга олиниши мумкин. Тиббий хизматлар чет элликка иш берувчи томонидан тақдим қилинган тақдирдагина истисноларга йўл қўйилиши мумкин.\nТузатишларда иш берувчининг чет эллик ходимни тиббий суғурта полиси, ишга рухсатнома ёки патент муддати тугаши билан ишдан бўшатиш бўйича мажбуриятлари ҳам келтирилган. Бу ҳолатда ишчи икки ҳафталик ўртача иш ҳақи миқдорида ишдан бўшаш нафақасини талаб қилишга ҳақли.\nРасмий маълумотларга кўра, ҳозирда Россияда 3,5 миллион атрофида чет эл фуқаролари меҳнат қилмоқда.


Cана : 20-10-2018 / Қизиқарли фактлар, Дунё / кўрилди: 95\nJivosite ижрочи директори Тимур Валишев компания Ҳиндистон бозорига чиққач маълум бўлган ушбу мамлакат билан ишлашнинг саккизта ўзига хос жиҳатлари ҳақида ҳикоя қилади. Маълумотни ўқиш у ерда эндигина иш бошлаш арафасида турганлар учун фойдали бўлади.\nҲиндистон билан алоқа қилиш тажрибаси анча қизиқ. Ҳамкорликда ишланган бошқа мамлакатлар бизга менталитети бўйича тушунарли, улар билан тил топишиш осон бўлса, ҳиндистонликлар бизга қайсидир маънода "ўзга сайёралик” бўлиб кўринишарди. Ҳиндистондаги сервисимиз ривожланиши учун 2017 йилдан бошлаб сармоя киритдик. Техник кўмак ва савдо учун иккита ходимни ёллаб, jivochat.co.in сайти нусхасини тайёрладик ва нархларни рупийга ўтказдик. Бироқ бунинг ўзи етарли эмасди. Хатолардан сабоқ чиқариб, ҳозирда айрим кузатишларим билан ўртоқлаша оламан.\n1-жиҳат. Ҳиндистонда халқаро бозор билан рақобат қиласиз\nАгар лойиҳангиз Ҳиндистон бозорига кириб борса, у ҳолда сиз ҳиндлар билан эмас, глобал бизнес билан рақобатга киришасиз (кўпинча инглиз ва америкаликлар билан). Гап шундаки, Ҳиндистондаги жами бизнес ва интернет инглиз тилида. Сайт ёки маҳсулотни ҳинд тилига таржима қилишнинг ҳеч қандай маъноси йўқ. Чунки аҳолининг 90 фоизи инглиз тилида сўзлашади.\nМасалан, кундалик ҳаётда Facebook ва Google’ни фақат инглиз тилида қўллайдилар. Компаниялар томонидан мижозларга техник кўмак ҳам истисно ҳолатларидан ташқари фақат инглиз тилида олиб борилади.\n2-жиҳат. Ҳиндлар савдолашишни жуда яхши кўришади\nҲиндлар ҳатто тийин устида ҳам савдолашишни яхши кўришади. Буни миллий спорт тури ҳам дейиш мумкин. Худди араб бозоридаги каби – нархлар савдолашиш қизиқ бўлиши учун махсус ошириб қўйилган (буни Туркияда ҳам кузатиш мумкин).\nҲиндистонда бундай ёндашув нафақат бозорлар, балки ишбилармонлик ҳамжамиятида ҳам кенг тарқалган. Чегирмага эга бўлдинг, демак кунинг омадли бўлди. Нарх - қарорларни қабул қилиш омилларидан бири. Тежамкорлик йўлида ҳиндлар жиддий келишувларга ҳам тайёрлар.\n3-жиҳат. Маҳаллий нарсаларни қадрлашади\nҲиндлар маҳаллий ишлаб чиқарувчини қўллаб-қувватлайдилар. «Made in India» бу ерда ҳурматга сазовор. Агар Ҳиндистон компанияси билан муносабат кўрсатилса, ишонч ҳисси дарров ортади (айнан шундай вазиятни Туркияда ҳам кузатишимиз мумкин). Шундай экан, ҳинд бозорига киришдан олдин ном, дизайн, фойдаланиш каби омилларни маҳаллий ходимларни ёллаган ҳолда ҳиндларга мослаштириш муҳим аҳамиятга эга.\n4-жиҳат. Ҳиндлар савдоларнинг агрессив усулига ўрганишган\nҲинд одамга бошқа бир ҳинд одамгина бирор нарса сотиши мумкин. Буни иш тажрибаси орқали ўргандик. Дастлаб нима учун савдолар юришмаётганига ҳайрон қолдик (ўша вақтда буни ҳиндлар қилишмаётган эди).\nМаҳаллий савдогар истиқболли харидор билан телефонда мулоқот қилишини эшитгач, барини тушундим. Музокаралар усули юмшоқ қилиб айтганда анча "қаттиқ”.\nҲиндистонда одамлар савдоларнинг агрессив усулига ўрганишган. Шунинг учун европалик ёки Лотин Америка вакили учун қўполлик бўлиб кўринган жиҳат, ҳиндлар учун одатий ҳолат.\n5-жиҳат. Совуқ қўнғироқлар иш беради\nТаажжубки, совуқ қўнғироқларга мижозлар ижобий муносабат билдирадилар. Улар иш беради. Бу одатий амалиёт.\n6-жиҳат. E–commerce бозори тез ўсмоқда\nКатта бўлмаган e-commerce-компанияларнинг бозори катта ва дунёда энг тез ўсмоқда. 2014 ва 2015 йилларда бозор ҳажми икки марта ўсди. 2016 йилда 39 фоизга, 2017 йилда эса 26,4 фоизга ўсди. Жорий даврга келиб Ҳиндистондаги электрон тижорат бозори 27 миллиард долларни ташкил қилмоқда. 2018 йилда харидорлар сони 120 миллиондан ортди.\nЎсиш омили 4G-қурилмаларининг пайдо бўлиши, аҳоли фаровонлигининг ўсиши ва логистиканинг яхшиланганига боғланмоқда. Тизимларни мобиль тўловларга мослаштириш ҳисобига ўсиш давом этиши кутилмоқда.\n7-жиҳат. Тежашни хуш кўришади\nҲиндлар тежашни ёқтирадилар. Демак, турли акция-чегирмалар – бефойда намуналар. Улар камроқ тўлаш учун ҳар қандай келишувга розилар. Масалан, Gartner тадқиқотларидан бирига кўра, 10 та мижоздан 9 таси сифатли хизмат учун кўпроқ ҳақ тўлашга тайёр. Бу Ҳиндистонга тегишли эмас – ҳиндлардан пул олиш осонмас.\n8-жиҳат. Улар билан муносабатлар ўрнатиш мураккаб\nХодимлар билан шахсий муносабат ўрнатиш осон эмас. Менталитетлар ўртасидаги фарқ катта.\nУмуман олганда, барча қийинчиликларга қарамай, Ҳиндистон бозори жозибадор. Ўйлашимча, яқин 10-20 йил ичида дунёдаги асосий бозорлардан бирига айланади. Ҳиндистон аҳолиси 1,324 миллиард кишидан иборат (Хитой – 1,379 миллиард). Бироқ хитойликлардан фарқли равишда ҳиндлар глобал экотизимга интеграциялашган.\nГап шундаки, Ҳиндистон узоқ вақт давомида инглиз мустамлакаси бўлган. Буюк Британиянинг таъсири бугун уни Хитойдан фарқлаб турибди:\nбу ерда ҳамма инглиз тилида суҳбатлашади;\nсуд тизимини яратишда ҳиндлар инглиз ҳуқуқидан фойдаланишган – бу мамлакатни ғарб бизнеси учун тушунарли ва хавфсиз кўринишга олиб келади.\nЎсиш салоҳиятидаги ўхшашликларга қарамай, бу ердаги ўйин қоидалари Хитойдагига қараганда тушунарлироқ.\nҲиндистон тўғрисидаги 15 та қизиқарли маълумот\nХитойдаги илғор компания: Xiaomi арзон нархларда қандай қилиб пул ишлаяпти?\nДунёдаги энг кўп ишлатиладиган тиллар ҳақида


Коронавирус АҚШ ва Буюк Британияда ирқлар ўртасидаги ижтимоий-иқтисодий тенгсизликни ойдинлаштирди\n29 октябр 2020, Тошкент вақти: 02:10\nАфроамерикаликларнинг коронавирусдан кўпроқ ўлаëтгани генетика эмас¸ сурункали тенгсизлик ва камбағаллик билан изоҳланади.\nКоронавирус пандемияси АҚШ ва Буюк Британияда афроамерикаликлар ҳамда бошқа миллий озчилик вакилларининг COVID-19 инфекциясидан нобуд бўлиш эҳтимоли юқорироқ эканлигини кўрсатди.\nАҚШ штатларидан келиб тушган маълумотларни ўрганиб чиққан APN тадқиқот лабораторияси ҳисоботига кўра, қора танли америкаликларнинг коронавирус туфайли ҳалок бўлиш эҳтимоли оқ танлиларга солиштирганда 2,4 баробарга кўпдир.\nБританиядаги Public Health England агентлиги ҳам қора танли, осиёлик ёки миллий озчилик вакилларининг коронавирусдан ўлиш эҳтимоли икки баробарга юқори экани ҳақида хулоса қилди.\nБу мавзуларда тўлиқ маълумот чекланган ҳамда касалликдан ҳалок бўлиш эҳтимолига таъсир кўрсатувчи омиллар кўп бўлишига қарамасдан, кузатувчилар турли ирқ ва миллат вакиллари орасида коронавирус туфайли нобуд бўлганлар сонидаги фарқларнинг асосий сабаби ижтимоий тенгсизлик эканлигини айтмоқда.\n2 июнь куни БМТнинг инсон ҳуқуқлари бўйича олий комиссари Мишель Бачелет:\n- Вирус узоқ йиллардан бери эътибордан четда қолиб келаётган муттасил тенгсизликларни фош қилмоқда. Қўшма Штатларда Жорж Флойднинг ўлими ортидан бошланиб кетган намойишлар нафақат қора танли ва бошқа шахсларга қарши полиция зўравонлиги, балки соғлиқни сақлаш, таълим, иш соҳаларидаги давомли тенгсизликлар ҳамда ирқий дискриминацияга эътибор жалб қиляпти, - деди.\nЖонс Ҳокпинс университети коронавирус ҳолатлари бўйича умумий маълумот билан бир қаторда АҚШдаги турли ирқ вакиллари орасидаги ҳолатларни ҳам қайд этиб келмоқда. 40 дан ошиқ штатдан келиб тушган статистика анализи касалликдан озчиликлар, хусусан, афроамерикаликлар кўпроқ жабр кўраётганини очиқлади.\nЖонс Ҳокпинс университети ходими Лиза Купер кўплаб афроамерикаликлар ва бошқа озчиликлар аъзолари кундалик турмушда дучор бўладиган ҳолатларни шундай изоҳлайди:\n- Кўплаб ирқий ва этник озчиликлар аъзолари қашшоқликда яшагани учун, уларда пандемия бошқача ўтмоқда. Масалан, улар автомобиль сотиб олишга қурблари етмаса, жамоат транспортидан кўпроқ фойдаланишлари мумкин, бирданига кўп харид қила олмаганлари учун муҳим молларни тез-тез харид қилишлари мумкин, тиббий суғурта ёки мунтазам тиббий хизматлардан фойдаланишга имконлари бўлмаслиги мумкин.\nШунингдек, шахсий автомобилига эга бўлмаган шахслар машинасидан тушмасдан коронавирусга анализ топшириш имконини берувчи чоралардан фойдалана олмасликлари мумкин.\nҚора танлилар астма, юрак ва ўпка хасталиклардан нисбатан кўпроқ азият чекиши уларнинг коронавирусдан ҳалок бўлиш эҳтимолини оширса-да, кузатувчилар бу ҳолат замирида ҳам ижтимоий тенгсизликлар ётишини айтишмоқда.\nScientific American журналида бу тафовутга генетика сабабчи эканлиги ҳақидаги иддаолар хавфли ва нотўғри эканлиги айтилди.\nThe Lancet журналида май ойида чоп этилган мақолага кўра, ўлимнинг асосий бўлмаган қўшимча сабаблари ирқлар ўртасидаги тафовутнинг сабабларидан бири бўлиши мумкин. Шундай бўлса-да, АҚШ ва Британияда тўпланган маълумотларни таҳлил қилган мақола муаллифлари ирқлар ўртасидаги тафовут биологик унсурлар эмас, балки ижтимоий-иқтисодий унсурлар туфайли эканлигини хулоса қилишди. Мақола муаллифлари биологик изоҳлар «фанга ҳам, одамларга ҳам зиён келтиради», дея қўшимча қилишди.\nBlack Lives Matter – «Қора танлиларнинг ҳаёти ҳам муҳим» ҳаракати коронавирус пандемияси ҳақида ирқий гуруҳлар бўйича бўлинган маълумотни ёйинлашни талаб қилиб келади. Апрель ойида ҳаракат аъзолари ёзган мақолада «Вирус бизни вайрон қиляпти. Биз мамлакатнинг кундалик турмуши давом этишини таъминлайдиган муҳим ишчилармиз. Мактуб ташувчилар, буюрма етказувчилар, транспорт ҳайдовчилари ҳамда шифохона ишчиларимиз. Биз уйда ўтира олмаймиз», деб ёзишга эди.\nБМТнинг инсон ҳуқуқлари бўйича олий комиссари Бачелет ҳам Бразилия, Франция, Буюк Британия ҳамда АҚШ каби давлатларда афроамерикаликлар ва миллий озчиликлар COVID-19 инфекциясидан катта жабр кўраётганини таъкидлади.\n- Шундоқ ҳам аён бўлиши лозим бўлган нарсани COVID-19 фош қилгани фожиадир, - деди комиссар.


25 апрель куни Молия вазирининг ўринбосари Одилбек Исоқов Kun.uz’га интервью бера туриб, Ўзбекистоннинг ташқи қарзлари миқдори, қарзга олинган маблағлардан фойдаланиш йўналишлари ва ташқи қарзнинг янада ўсиш сабабларини ёритиб берди.\nБу каби интервьюлар, яъни вазирликлар вакилларининг халқни қизиқтирган турли жабҳалар юзасидан ахборот бериши, шубҳасиз, яхши аломат. Шу ўринда бир неча фикрларни жоиз деб биламиз.\nАйтиш керакки, «Хориждан маблағ жалб қилиш тўғрисида»ги Ўзбекистон Республикаси қонуни 1996 йил август ойида қабул қилинган бўлиб, унга асосан 2013 ва 2017 йиллар давомида бир неча ўзгартиришлар киритилган. Ўткир зарурат бўлмагани учун бу қонуннинг турли бандларига умуман эътибор ҳам берилмаган.\nМасалан, қонуннинг 4-бандида «Давлатнинг хориждан маблағ жалб қилиши тўғрисида Ўзбекистон Республикаси номидан шартномалар тузиш ҳуқуқига Ўзбекистон Республикаси президенти, Ўзбекистон Республикаси Вазирлар Маҳкамаси ёки улар томонидан ваколат берилган орган эгадир», деб белгиланган.\nБиринчи ўринда конкрет ваколатли шахс — давлат раҳбари кўрсатилган бўлса, иккинчи ва учинчи ўринда умуман наониқлик мавжуд, чунки Вазирлар Маҳкамаси бирор-бир ваколатли шахс томонидан бошқарилади. Демак, айнан шу инсон шартномаларга қўл қўйиш ҳуқуқи ва жавобгарлик масъулиятига эга бўлиши керак.\nҲозирги формула эса аморф, яъни муаллақ ва ишламайди. Боз устига, ана шу модданинг 3-бандига кўра, «Давлатнинг хориждан маблағ жалб қилиши тўғрисидаги шартномаларни тузиш тартиби Ўзбекистон Республикаси Вазирлар Маҳкамаси томонидан белгиланади».\nВаҳоланки, биз қанча марта уриниб кўрган бўлсак ҳам, Вазирлар Маҳкамаси томонидан белгиланган бирорта ана шу тартибни топа олмадик. Яъни, 2020 йилда қайтадан тузилган Молия вазирлигининг «Давлат ички ва ташқи қарзи департаменти» тегишли вазир ўринбосари билан бирга «Давлатнинг хориждан маблағ жалб қилиши тўғрисидаги шартномаларни тузиш тартиби» ҳақида тегишли низом лойиҳасини ишлаб чиқиши ва Вазирлар Маҳкамасига тақдим этиши бугунги кунда долзарб масала.\n1 млрд АҚШ доллари миқдоридаги фискал захира\n2019 йил 25 июлида ўша вақтда Молия вазирининг биринчи ўринбосари бўлган Тимур Ишметов Молия вазирлиги Халқаро ривожланиш ва тараққиёт банки (IBRR) ҳамда Халқаро валюта жамғармаси билан биргаликда 2019-2021 йилларга мўлжалланган Давлат қарзларини бошқариш стратегиясини ишлаб чиқиш борасида иш олиб борилаётгани ҳақида хабар берганди.\n«Ўзбекистон ҳозирда катта қийматлардаги инвестиция ва харажатларга муҳтож. Ишлаб чиқариш ҳажмини кенг кўламда оширамиз деб турган вақтимизда, бизга тайёр молиявий ресурслар таклиф қилинса, бу ресурсларни осонгина олиб, тезда ишлатиб юбориш илинжидан ўзимизни тийиш қийин бўлади», деб таъкидлаган эди ўшанда у.\nАйнан шунинг учун, 2020 йил давлат бюджетида Ўзбекистоннинг умумий қарз олиш миқдори 4 млрд АҚШ долларидан ошмаслиги ҳамда давлат қарзларини қайтариш учун умумий харажатлар миқдори йил давомида 1,5 млрд АҚШ долларидан ошмаслиги қатъий белгиланган эди.\n2020 йил учун тасдиқланган расман давлат бюджетида эса давлат бюджетида ташқи қарз ҳисобига умумий — 17919 млрд сўмлик камомаднинг 14394,1 млрд сўми ташқи қарзлар ҳисобига ёпилиши керак эди.\nҚизиғи шундаки, Одилбек Исоқовнинг берган маълумотига кўра, Молия вазирлиги томонидан Инқирозга қарши курашиш жамғармасига 2020 йил 24 апрель ҳолатига 2,1 трлн сўм миқдорида маблағ ажратилган бўлса, «бу асосан Молия вазирлигининг фискал захираларидан кетган... Бир қисми дивидендлардан ташкил топган, қолгани олдин жалб қилинган кредитлар ҳисобига 1 миллиард доллардан ошиқ фискал захиралар тўпланган».\nМаълумки, бугунги кунда Молия вазирлиги тизимида DMFAS-6 номли электрон дастур тизими жорий этилган бўлиб, унинг асосида давлат қарзлари ҳажми ва уларни ижро этиш, тўлаш жараёни автоматик тарзда кузатилиб борилади. Агар шундай тизим мавжуд бўлса, бир нарса биз учун тушунарсиз бўлиб қоляпти:\nМолия вазирлиги берган маълумотларга кўра, 2019 йилдаги давлатнинг Умумлаштирилган (консолидацияланган) бюджети камомади — 7750,2 млрд сўмни ташкил этган бўлса, қандай қилиб шу вазирликнинг бир департаментида 2,1 трлн сўм ва 1 млрд АҚШ доларига тенг ортиқча (ошиқ) фискал захиралар тўпланган?\nВаҳоланки, Молия вазирлигининг йил бошидаги маълумотига кўра, барча давлат мақсадли жамғармаларнинг йил бошидаги қолдиғи — 0,8 трлн сўм бўлган, холос. Яъни, шундай давлат бюджети камомади борлиги эълон қилинган шароитда, боз устига, жамики давлат мақсадли жамғармаларнинг йил бошидаги қолдиғи очиқ айтилган шароитда, 1,3 млрд АҚШ долларига тенг келган захира (буфер) қаердан келиб қолганини тушунмай турибмиз.\nФуқаролар манфаати нуқтайи назаридан мантиққа тескари бўлган бу фактларга изоҳ берилиши лозим, деб ўйлаймиз.\nВазирликнинг қарзни янада оширувчи баъзи ташаббуслари\nМолия вазирлигининг Давлат ички ва ташқи қарзи департаменти вазирликнинг бошқа департаментлари билан биргаликда чет элдан жалб қилинган маблағлар ҳисобидан молиялаштириладиган лойиҳаларни танлаш, баҳолаш, ҳамда самараси устидан назорат қилиш тартибини ишлаб чиқиши керак эди.\nАна шу департамент ташаббуси билан 2020 йил 1 февралигача Молия Вазирлиги Ғазначилиги қошида Кафолатни ижро этиш фонди ташкил этилиши кўзда тутилганди.\nҚизиғи шундаки, ҳар қандай янги тизим энг аввало ўзи фаолияти учун маблағ қидиради. Бу янги жамғармани тузиш манбайи этиб ҳар бир давлат кафолати берилган лойиҳанинг ҳали тўланмаган қолдиғидан 0,5 фоиз маблағ марказлаштириш ва бу пулларни ана шу кафолатни ижро этиш жамғармасига йўналтириш кўзда тутилган эди.\nКўриб турибмизки, бундай амалиёт инвестицион ёки бошқа зарур лойиҳалар учун олинадиган давлат қарзлари миқдорини қарз олувчи учун автоматик тарзда 0,5 фоизга кўтаради. Яна бир фискал йиғин...\nНега миллий валюта эмиссияси умуман кўзда тутилмаяпти?\nЎқувчилар томонидан келаётган мурожаатлар шуни кўрсатяптики, бугунги кунда кўпчиликни четдан олинаётган қарзлар нега ўсиб кетаётгани эмас, балки «бу қарзларни олиш ўрнига нега Ўзбекистон ўзининг ички ресурсларидан тўла фойдаланмаётгани» ҳақидаги савол кўпроқ ўйлантиряпти.\nБир неча мутахассис турли мамлакатларнинг тарихий тажрибасидан келиб чиққан ҳолда, нега миллий валютани эмиссия қилиб, марказлаштирилган тарзда бюджет орқали барча харажатлар молиялаштирилиши ва жиддий назорат ўрнатилиши ўрнига, барча вазирликлар кўпроқ ва тезроқ чет элдан қарз олиш пойгасида қатнашаётганини эслатувчи вазият юзага келмоқда?\n3,1 млрд АҚШ доллари миқдорида қарз олиш осон, лекин уни бошқа мавжуд бўлган 26 млрд АҚШ долларидан ортиқ бўлган қарзлар билан бирга қўшиб тўлаш анча оғир бўлади.\nЯна Одилбек Исоқовнинг фикрича, биз берилган қарзларни реструктуризация қилишга муҳтож эмасмиз. Бу Молия вазирлигининг яхлит фикрими ёки парламент тасдиқлаган сиёсатми?\nШу нуқтайи назардан, бизда бир таклиф бор: рўй берган инқирозни молиялаштириш бўйича зарур бўлган барча харажатларни чет элдан қарз олмай, ички ресурслар ҳисобидан қоплаш. Бунинг учун:\nМолия вазирлиги керак бўлган миқдорда Марказий банк белгилаган инфляция даражасига тенг миқдордаги даромад даражаси билан 10 йил муддатга Давлат ғазнаси облигацияларини чиқарсин;\nБу облигациялар Марказий банк томонидан миллий валютанинг эмитенти сифатида сотиб олинсин ва тегишли миқдордаги сумма Молия вазирлиги ҳисобварақаларига ўтказилсин;\nКризис билан боғлиқ бўлган барча харажатлар ана шу облигацияларни жойлаштиришдан тушган маблағлар миқёсида молиялаштирилсин.\nБиз бераётган таклиф 3,1 млрд АҚШ доллари миқдорида жалб қилиш бўйича режадан бир қатор афзалликларга эга:\nЭмиссия қилинган маблағлар давлат бюджети орқали марказлаштирилган тарзда маҳаллий валютада сарфлангани учун, улар энг табиий ҳолда пул айланмаси доирасига кирадилар, яъни давлат бюджети – ишлаб чиқариш – истеъмол – ишлаб чиқариш ва истеъмол доирасида – солиқлар. Бюджет – бюджет ташкилотлари (бюджет ойлик маошлари, пенсиялар ва нафақалар) – инвестицион лойиҳаларга эга бўлган халқ хўжалиги тармоқлари (солиқлар тўлови билан) – глобал талаб яратувчи хўжалик ташкилотлари (солиқлар тўлови билан);\nЭмиссия қилинган маблағларнинг қарийб 40 фоизи 3–6 мобайнида бюджетга тўла қайтиб келади. Қолган 60 фоизи эса халқ хўжалигида глобал талаб ҳосил этади (Марказий банк инкор этаётган талаб ана шу ердан келади);\nПуллар секвестрация қилинган (ихчамлашган), энг зарурлари қолдирилган давлат харажатлари асосида сарфланади, яъни приоритетлар қайта кўрилган ва қайта белгиланган шароитда. Демакки, пул сарфи устидан давлат назорати тўлақонли ва табиий ҳолда бўлади, бу назорат тизимини қайта тузиш керак эмас;\nПуллар миллий валютада эмиссия бўлади, демак алмашув курси ўсиши бу пулларни 10 йил давомида Марказий банкка қайтаришга таъсир этмайди;\nМарказий банк эмиссия қилинган пуллар эвазига ўзи белгилаган инфляция миқдорида устама олади, демакки зарар кўрмайди, бозор инструментидан фойдаланади;\nЭмиссия қилинган пул инфляция даражасига қарз олинган пулга нисбатан камроқ таъсир қилади, чунки қарз устида алмашув курси фарқи ҳам бор;\nҚарз олинган пуллар эса тўғридан тўғри алмашув курсига босим ўтказади, чунки аввалги тўпланган қарзларни тўлаш ҳажмига янги олинган қарзлар ҳажми қўшилади, бу эса валюта тушумлари камайган ҳолатда жуда муҳим фактор.\nБизга доим «ортиқча пул эмиссияси миллий валютани қадрини туширади, алмашув курси тушиб кетади», деган догмани сингдириб келишган. Аслида эса, ҳаддан ташқари кўп қарзлар алал оқибатда ҳар қандай иқтисодиётни бутунлай синдиради. Чунки, олинган қарз ҳам мамлакатдаги М1 пул агрегатининг бир қисми, демакки инфляцияни оширишда эмиссиядан кўпроқ таъсирга эга (алмашув курси ўсиши ҳисобига). Боз устига, мамлакат янги олинган қарзларни эски қарзлар билан бирга тўлаб бориши керак. Демак, янги қарз миқдори валюта алмашуви миқдорига бевосита босим кўрсатади ва пул алмашув курсини туширади.\nАслида, қарз олишми ёки эмиссия қилиш масаласида қарзнинг ягона устунлиги бор — бу ҳам бўлса, олтин валюта захираларимизни бугунги таваккал шароитда ишлатмаслик. Бошқа ҳаммаси эса эски «қарз бўлса бўлар, хотин ёнга қолади», қабилида мантиққа эга, холос.\nЎйлаймизки, бугунги кун талабларидан келиб чиқиб, ҳар бир қилинаётган иш халқ манфаати йўлида чуқур мулоҳазалар асосида бўлиши керак.


Веб услублар жадваллари\nuzbek translation of "Web Style Sheets Homepage"\nҚуйидаги саҳифалар W3C CSS бош саҳифасидан таржима қилинган таркибларга эгалигини унутманг. Ушбу асл таркиб муаллифлик ҳуқуқи билан ҳимояланган. Илтимос, ҳар бир саҳифанинг бош қисмидаги эслатмаларни ўқинг. Ушбу жойда топилган таржималарга таржимонни ўзи муаллифлик ҳуқуқини сақлаб қолади. Liveticker. .Таржимон таржиманинг хатосизлигига кафолат бера олмайди, чунки ҳужжатларнинг энг янги версиялари W3C ташкилотидан бўлган инглиз тилидаги ҳужжатлар ҳисобланади. Таржимоннинг шарҳлари махсус йўл билан белгиланган бўлиб, асл ҳужжатнинг таркиби ҳисобланмайди.\nВеб услублар жадваллари\n(Ушбу саҳифа CSS услублар жадвалларидан фойдаланади)\nУслублар жадваллари нима?\nCSS-DOM ва SAC\n“Умид қиламизки, келажакдаги Интернет инновациялар Веб Консорциуми ўзининг CSS устидаги ишида олдинга сурган ғоясида акс этилади”.\n— Жэйкоб Нилсен (Jakob Nielsen)\nCSS ва XSLда "қандай янгилик?" бўлимига қаранг.\nУслублар жадваллари ҳужжатлар экранларда ва чопда қандай тақдим этилиши ёки эҳтимол улар қандай талаффуз этилишини таърифлаб беради. Веб Консорциуми (W3C) 1994 йил ташкил этилганидан сўнг, Консорциум услублар жадвалларидан фойдаланишни Интернетда кенг таклиф қилишни бошлади. Style Activity (Услуб фаолияти) гуруҳи бир неча W3C тавсияномаларини (CSS1, CSS2, XPath, XSLT) ишлаб чиқди. CSS браузерларда махсусан кенг татбиқ этилади.\nУслублар жадвалларини Интернетда шакллантирилган ҳужжатларга қўшиб (масалан HTML), муаллифлар ва мутолиа қилувчилар бирон қурилмага бўлган эҳтиёжни четлаб ўтиб ёки янги HTML тэгларини қўшмасдан ҳужжатларнинг тақдимотларини ижро этишлари мумкин.\nУслублар жадвалларидан фойдаланишни бошлашнинг энг оддий йўли бу CSS-ни қўллайдиган браузер топиш. Услублар жадваллари мавзусидаги муҳокамалар www-style@w3.org почта тарқатиш рўйхатида ва ушбу сайтда олиб борилади: comp.infosystems.www.authoring.stylesheets.\nW3C Style Activity гуруҳи XSLT ва “Предметларни форматлаштириш” (XSL-FO) бирикмасидан ташкил топган XSLни ишлаб чиқмоқда.\nУслублар жадваллари нега икки тилдан иборат?\nҚайси бирини танлашга ўйлаб қолдингизми? "CSS ва XSL"ни ўқинг.\nW3C ташкилотининг CSS-дан ташқари XSL ишлаб чиқиши чигалликка сабаб бўлди. Татбиқ этувчилар биринчи тилни ҳали тўлиқ татбиқ этмасдан, услублар жадвалларининг иккинчи тилини ишлаб чиқишга қандай эҳтиёж бор эди? Бунга жавобни қуйидаги жадвалда топишингиз мумкин:\nHTML билан ишлатиш мумкинми? ҳа йўқ\nXML билан ишлатиш мумкинми? ҳа ҳа\nТилни ўзгартириш мумкинми? йўқ ҳа\nМахсус хусусиятлари шундан иборатки, CSS-дан HTML ва XML ҳужжатларини яратиш мумкин. XSL ўз ўрнида ҳужжатларни ўзгартира олади. Масалан, веб серверда XSL-дан XML маълумотини HTML/CSS ҳужжатларига ўзгартириш учун фойдаланиш мумкин. Шундай қилиб, икки тил бир-бирини тўлдиради ва иккаласидан ҳам фойдаланиш мумкин.\nҲар икки тилдан XML ҳужжатларини яратиш учун фойдаланиш мумкин.\nCSS ва XSL бир хил асос бўлган форматлаштириш моделидан фойдаланади ва шунинг учун услубчилар икки тилда ҳам бир хил форматлаштириш хусусиятларига киришга имконлари бор. W3C гуруҳи форматлаштириш моделининг ўзаро таъсир кўрсатувчи татбиқлари муҳайё бўлишини кафолатлаш учун бел боғлаб ҳаракат ишламоқда.\n"XSL ва CSS-дан биргаликда фойдаланиш" ҳақидаги W3C Note (эслатмаси) мавжуд.\nАгар ушбу мавзу сизга янги бўлса, сиз ишни услублар жадвалларига оид матбуот парчаларини ўқишдан бошлашни исташингиз мумкин:\nУслублар жадвалларидан самарали фойдаланиш, муаллифи Жэйкоб Нилсен (Alertbox (эслатма қутиси)да, Июл 1997). Шунингдек тавсия этиладиган унинг китоби: Веб саҳифа лойиҳалаштириш ва яратишда қўлай иш усуллари: оддийлик амалиёти (New Riders, 2000).\nИюн 2, 2000 Mozilla браузерининг фойдаланувчи учун услублар жадваллари кучини текшириб кўр Эндрю Улдрич (Andrew Wooldridge) томонидан O'Reilly MozillaZineда ёзилган мақоласи, мижознинг услублар жадваллари қандай муҳим эканлигини кўрсиб беради.\nXML веб саҳифалари Mozilla браузери билан Саймон Лорент (Simon St. Laurent) томонидан ёзилган бўлиб, XML яратиш ҳақидаги қўлланма ҳисобланади.\nЯна ҳам кўпроқ (ва яқинда чоп этилган) мақолалар учун CSS ва XSL саҳифаларига қаранг.\nУшбу саҳифанинг қуйи қисмидаги тугмачалар ҳақидаги маълумот тугмачалар саҳифаси ва CSS текширувчисида мавжуд.\nУслублар каскадли жадваллари (CSS) - бу услублар жадваллари механизми бўлиб, Веб услубчилар (дизайнерлар) ва фойдаланувчиларнинг эҳтиёжларини қондириш учун махсус ишлаб чиқилган дастур ҳисобланади.\nCSS-га оид кўпроқ маълумотни қаердан топса бўлади?\nCSS-ни қайси браузерлар қўллайди? Улар қайси хусусиятларини қўллайди?\nҚандай ҳужжатлар яратиш асбоблари CSS-ни қўллайди?\nCSS спецификацияларини қаерда топса бўлади?\nW3C гуруҳи eXtensible Style Language (XSL) (услублар тили)-ни ишлаб чиқиш учун иш гуруҳини тайинлаган. XSL ҳужжатлари DSSSL ва CSS-да яратиб, улар биринчи ўринда тақдимотдан олдин элементларни қайта тартиблашни талаб қиладиган юқори шакллантирилган XML маълумотига қаратилган. XSL ҳақида кўпроқ маълумотга эга бўлиш учун W3C XSL ресурслар саҳифасига қаранг.\nDSSSL - бу ўзгартириш дарахти ҳужжати ва SGML жамиятида кўп мухлисларга эга бўлган услублар тилидир. Интернетдаги DSSSL ресурслари:\nҲужжат услуби семантикаси ва спецификация тили (DSSSL) спецификацияси сиқилган формада мавжуд.\nDSSSList - бу DSSSL фойдаланувчиларининг почта тарқатиш рўйхати ҳисобланади.\nJade - бу Жеймс Кларк (James Clark)нинг DSSSL механизми.\nCSS файлини масалан матн таҳрирловчиси билан “қўлда” яратишингиз ёки таҳрирлашингиз мумкин. Шунингдек, услублар жадвалини моҳирлик билан бошқарадиган ECMAscript, Java ёки бирон бошқа тилда дастур ёзишингиз ҳам мумкин. Бу ҳақиқатда жуда оммавийлашиб кетди, чунки фойдали вазифалар учун дастурлар кутубхоналари мавжуд бўлди. Шу каби дастурлар ва кутубхоналарни бошқа компютер платформаларига (тизимларига) ўтказиш учун, W3C ташкилоти шу каби барча кутубхоналар таъмин қиладиган вазифалар тўпламини аниқлай оладиган CSS-DOM номли спецификацияни ишлаб чиқди.\nCSS Document Object Model (CSS ҳужжати объект модели) - бу дастур ичидан CSS-ни (ва муайян даражагача бошқа услублар тилларини ҳам) бошқариш учун API (Абстракт дастурлаш интерфейси)дир. API - бу дастурлар кутубхонасининг спецификацияси ҳисобланади. Сиз уни қўлланма сифатида кўришингиз мумкин: у вазифалар ва уларнинг параметрларини таърифлайди, лекин реал кодга эга эмас.\nТурли хил платформалар учун бир неча CSS-DOM кутубхоналари мавжуд. Уларнинг кўплари бепул. ECMAScript дастурлари томонидан ишлатилиши учун, браузерларнинг кўпида ичига ўрнатилган CSS-DOM кутубхонаси мавжуд.\nSAC (CSS учун оддий API) - бу CSS-DOM-га илова ҳисобланади. Услублар жадвали хотирага юклангандан сўнг уни бошқариш учун CSS-DOM мувофиқ вазифаларга эга; SAC томонидан аниқланган вазифалар услублар жадвалини ўтказиш учун, масалан услублар жадвалини файлдан хотирага ўтказишда ёрдам беради.\nCSS-DOM - бу W3C-нинг тавсияномаси. SAC лойиҳаси ҳозирги вақтда ишлаб чиқилмоқда. Баъзи дастурлар (браузерлардан ташқари) CSS-нинг умумий кўриш саҳифасида рўйхатланган.\nАнжуманлар, семинарлар, илмий ишлар\nШунингдек бунга ҳам қаранг:\nW3C тақвими [аъзолар фақат]\nUsenet янгиликлар алмашиш гуруҳининг янгиликлари. анонслар. анжуманлар\nW3C гуруҳи ва W3C аъзоларининг намояндалари тез-тез тақдимотлар бериб туради.\nDMOZнинг (Очиқ маълумотнома лойиҳаси) XML ва услублар жадваллари ва CSS ҳақидаги саҳифалари.\n<FONT> (шрифт) элементига нима бўлди?\n<FONT FACE> (шрифт юзи) зарарли ҳисобланади\nW3C услублар жадваллари мавзусида www-style@w3.org почта тарқатиш рўйхатини олиб боради. Унга бемалол қўшилишингиз ёки архивни варақлашингиз мумкин.\nДэвид Сигелнинг (David Siegel) Интернетни Балканлаштириш қўлланмаси (1995–1996 йиллар)\nТаърихий услублар жадвалларига таклифлар мавзусидаги алоҳида саҳифа ҳам мавжуд.\nМуаллифлари Ҳэикен Вим Ли ва Берт Бос (Håkon Wium Lie ва Bert Bos) бўлган CSS-нинг тарихи Услублар каскадли жадваллари, Веб-саҳифалар лойиҳалаштириш ва яратиш китобининг 20-чи бобида тавсифланган (3-чи нусха., 2005, Addison Wesley, ISBN 0-321-19312-1).\nФаолиятлар Техник ҳисоботлар Таржималар Дастур Веб-сайт индекси Қидириш\nБерт Бос (Bert Bos), W3C Услублар соҳасидаги фаолият раҳбари\nСўнгги марта янгиланган: $Сана: 15/07/2010 15:35:29 $ GMT\nМуаллифлик ҳуқуқи © 1997-2008 W3C (MIT, ERCIM, Keio)


Хоразмда туман суди раиси ЙТҲ оқибатида вафот этди. Ҳолат юзасидан суриштирув ишлари бошланди — Sof.uz\nХоразмда туман суди раиси ЙТҲ оқибатида вафот этди. Ҳолат юзасидан суриштирув ишлари бошланди\n18.05 10:36 773 Ўзбекистон\nЖиноят ишлари бўйича Хонқа туман судининг раиси Мақсудбек Қиличев автоҳалокат сабаб вафот этди. Бу ҳақда Судьялар олий кенгаши матбуот хизмати хабар бермоқда.\nМақсудбек Қиличев 1978 йилда туғилган бўлиб, фаолиятини «Халқ банки» Хива филиалида оддий ишчи сифатида бошлаган. Олий ўқув юртини тамомлагандан сўнг, фуқаролик ишлари бўйича Хоразм вилояти судида котиб, Хива туман товар ишлаб чиқарувчилар ва тадбиркорлар палатаси ахборот маслаҳат консалтинг марказининг ҳуқуқий маслаҳатчиси, адвокатлик фирмаси раҳбари вазифаларида ишлаган.\n2012—2017 йилларда жиноят ишлари бўйича Қўшкўпир туман судининг раиси, вафотига қадар жиноят ишлари бўйича Хонқа туман суди раиси лавозимида ишлаб келаётган эди.\n«Xabar.uz» нашрининг Хоразм вилояти ИИБдаги манбасига таяниб ёзишича, йўл-транспорт ҳодисаси 17 май куни тонгда юз берган.\nДастлабки маълумотларга кўра, соат 05:30—06:00 ларда Мақсудбек Қиличев шахсий автомашинасида Хива шаҳрининг халқ тилида «Обвандная» кўчасида кетаётиб, хавфли айланма бурилишига етганда бошқарувни йўқотган. Оқибатда йўл бўйидаги дарахтга урилиб, воқеа жойида вафот этган.\nҲозирги вақтда Хива шаҳар ИИБ ҳамда шаҳар прокуратураси томонидан суриштирув ҳаракатлари олиб борилмоқда.\nКеча, 22:12 917 Ўзбекистон